text:
nzikurinda na nzikwiba
.
Habayeho abagabo babiri, umwe akamenya kwiba undi akamenya kurinda. Umunsi umwe, banywa inzoga baza guhiga. Nzikwiba ati: "Ufite inka yawe Gitare nzayiba kandi tuzayisangira." Undi ati: "Nzi kurinda, ntabwo tuzayisangira."
Nzikwiba aza nimugoroba batabizi, maze yiyicarira mu mfuruka. Nzikurinda abwira umugore we ati: "Mpa intebe nicare hano mu muryango, Nzikwiba atantwarira inka."
Umugore amaze guhisha, ahereza umugabo we amazi yo gukaraba aragabura amuha n' inzoga mu gacuma. Nzikurinda amaze gukaraba, Nzikwiba na we arakaraba barasangira. ( Ni ibyo mu mwijima wawe!... Nzikurinda ntiyamenya ko asangira na Nzikwiba) Babimaze umugore yongera umugabo we ariko atangara, ati: "Ko umugabo wanjye ataryaga atya, yabaye iki ?"
Nzikwiba abonye ko atagishoboye kwiba Gitare arataha. Bukeye aragaruka, biba kwa kundi; abigira gatatu, ariko muri ako gatatu kose basangira inzoga n' ibiryo.
Ku munsi wa kane, Nzikwiba na none yiyicarira mu mfuruka, umugore ajya kwiryamira, Nzikurinda na we yicara mu muryango. Ariko kuko yari amaze gatatu ataryama; ibitotsi biramutwara; Nzikwiba yumvise umugore atangiye kugona, ajya ku buriri atwara inkanda ye, arayitwikira, maze aza mu muryango yigana ijwi ry' umugore wa Nzikurinda : "Igire ku buriri, jye ndaba ndi ahangaha cya gikenya kitadutwarira inka." Nzikurinda akigera ku buriri arasinzira. Nzikwiba yicaza inkanda ku ntebe, inka ayikubita inkoni, arayishorera, ayigejeje iwe ayikubita intorezo arayibaga.
Nzikurinda amaze gukanguka ajya kurora, ageze mu muryango, akorakora inkanda agira ngo ni umugore we, aramuhamagara ati: "Wa mugore we si wowe wambwiye ngo mbe ngiye ku buriri, ngo nawe uraba uri ahangaha ?" Umugore yitabira ku buriri, ati: "Ashwi da !... nabikubwiriye hehe?" Nzikurinda ati: "Cya cyago Nzikwiba cyayitwaye!"
Mu gitondo Nzikwiba ashyira inyama mu nkangara n' inzoga mu gicuma, abihereza umukobwa we aramubwira, ngo nagera kwa Nzikurinda abaramutse, agende atereke mu nzu, maze yiyizire. Umwana aragenda no kwa Nzikurinda ati: "Mwaramutseho!" Bati: "Nta muramuko badutwariye inka." Umukobwa atereka inkangara mu nzu aritahira.
Nzikurinda bucya ajya gushaka inka ye. Ageze kwa Nzikwiba, ati: "Mwaramutseho!" Bati: "Yego" Ati: "Ese muzi ko batwaye ya nka yanjye?" Nzikwiba ati: "Igira hino umbarire uko bayitwaye!" Amuhereza intebe aricara, amuha inzoga mu gicuma, abwira umugore ngo nashyushye basamure, bajye gushaka iyo nka yibwe. Babaha amazi, barakaraba bararya. Barangije Nzikwiba ati: "Izi nyama turiye ni iza ya nka yawe Gitare dusangiye; nari nakubwiye ko nzayitwara kandi tukazayisangira!"
Nzikurinda arumirwa. Nzikwiba na Nzikurinda baranywana, baratura baratuza. Nuko Nzikwiba yigisha Nzikurinda kwiba. Nzikurinda abwira Nzikwiba ati: "Uranyigishe kwiba." Nzikwiba ati: "Uraze." Ati: "Ariko nzajya ntwara umusaya." Baragenda biba ikimasa. barakirya. Nzikurinda akura umusaya awuha Nzikwiba.
Bukeye bajya kwiba mu rugo bari bahishijemo inzoga y' ubuki. Nzikwiba yurira inzu, yurira afite intara, naho Nzikurinda ajya ku rusenge n' umuheha muremure, aratobora ahereza Nzikwiba baranywa, bamaze guhaga barabyina. Umwe ati: "Zahiye, zahiye !" Undi ati: "Zahiye !” Bene urugo babumvise baratabaza bati: "Batwibye !" Bageze hanze, Nzikwiba ajugunya intara, biruka bayigana bagira ngo ni umujura ubacitse. Intara ihorera igana epfo, bayihurizaho amacumu n' ibibando. Nzikwiba na Nzikurinda biba ibyo bashoboye n' inzoga, barikorera baragenda.
Hashize iminsi itatu, barongera bajya kwiba ikimasa. Na none Nzikwiba akukana umusaya wacyo. Bakomeza kwiba, bigera igihe Nzikurinda abwira Nzikwiba ati: "Maze kumenya kwiba sinzongera kugukurira umusaya." Nzikwiba ati: "Koko munywanyi wanjye umaze kumenya kwiba ? Ahaaa!.. ngaho daweya urawureke !"
Bukeye bajya kwiba mu rugo bahishijemo inzoga. Baterura ikibindi, bagitereka mu kirambi, baranywa maze berabyina, ngo "Zahiye! zahiye!.." Bene urugo baza kurora. Nzikwiba aba yashinze ku irembo, Nzikurinda bamuta muri yombi,baramuboha, baramukubita, biracika.
Mu gitondo Nzikwiba aba yahageze ati: "Mwaramutseho aba hano?" Bati: "Nta kuramuka n' abajura!" Bati: "Ariko twafashe umwe, dore n' aho twamuboheye, jya kureba." Ahageze Nzikwiba akubita urushyi Nzikurinda, amwongeza urundi, ati: "Reka nkubohe wo gapfa we!" Naho ubwo aramubohora, avuga ngo ntibazi kuboha. Arangije arigendera. Nzikurinda na we asesera mu rugo, arabacika, bahurira mu rugo rwa Nzikwiba! Abandi bagiye kureba, basanga umujura yagiye.
Nzikwiba ati: "Ntubonye ukuntu ngukijije?" Nzikurinda ati: "Ni koko munywanyi wanjye, nzajya ngukurira umusaya."
Barongera bajya kwiba, ikimasa, Nzikurinda amukurira umusaya. Bukeye bajya kwiba ibishyimbo by' inkorere mu murima ku manywa, bari bajyanye ikirago kinini, babihambiramo. Abababonye bati: "Nimuture mwa bisambo mwe!" Nzikwiba na Nzikurinda baranga. Umusore umwe aranyaruka akubita umwe urushyi, yongera urundi. Nzikwiba ati: "Muradukubise kandi twikoreye!" Abandi bati:"Nimuture." Bati: "Duture ibintu by' umwami ?" Barabakubita, bageze aho bacinya hasi. Bagiye guhambura, basanga ibishyimbo byahindutse umwana w'uruhinja wapfuye, barumirwa!. Nzikwiba ati: "Ngaho rero nababwiye ko twikoreye ubwome bw' umwami, ngaho nimubitegeke cyangwa tubajyane ibwami." Babaha inyana ebyiri, bati: "Nuko izo ni inshyi mwakubiswe. Bati: "Nimuze tujye ibwami turanze." Babongeza inka ebyiri, bati: "Izo ni uko twabaturishije." Bati: "Oya, turanze nimuze tugende." Baraboneza n' ibwami.
Bageze ibwami, batura ikirago, Nzikwiba akoma yombi ati: "Gahorane Imana n' ingoma Nyagasani." Twari twikoreye ubwome bw' umwami, duhura na Rwasangabo n' abantu be, baraduturisha, tubanza kwanga baradukubita; none Nyagasani wabatubariza icyatumye bahubanganya ubwome bw' umwami." Umwami arababwira ati: "Icyatumye mutinyuka guhungabanya ubwome bw' umwami ni iki ?" Bati: "Ni wowe wadutegeka Nyagasani." Ati: "Ni ukubohwa kandi mugatanga inka enye."
Barababoha, batanga na za nka uko ari enye, zisanga izindi enye, zose ziba umunani. Nzikwiba na Nzikurinda barongora inka uko ari umunani. Bageze imuhira rwa ruhinja ruhinduka ibishyimbo barabihura. Inka na zo barazigabanya, umwe ajyana enye undi enye.
Nzikwiba abwira Nzikurinda ati: "Munywanyi wanjye, sinakubwiye nti inka yawe nzayitwara kandi tuyisangire!"
Si jye wahera hahera umugani.


c: text/html

text:
FIRST SIGHT PART 6
ndikurota cyangwa….. uriya ni lilian se cyangwaaa!?”” ubwo njye ntakindi nakoze nahise nkora kuri shoferi nti: hagarara nyabuna, hagarara…………….
PART 6
Shoferi: ngo mpagarare!! Uziko utagira nisoni sha wa muhungu we! Ubwo se iminota yanjye uraba urimo gutwara urayinyishura!? Njye: hagarara ariko yewe, iminota se urabona aricyo cyibanze! Nawe ati: sha ntimukazane imiteto mukazi kumuntu! Njye: nyabuna mbabarira uhagarare basi…………. Ntararangiza numva ahise avuga: puuuuh! Ceceka ntiwongere no kuvuga ayo magambo, sinshobora guhagarara! Ubwo njye nabonye umugabo yanangiye , mbura uko mbigenza kandi nkabona lilian turimo kumusiga cyane, mpita mfata umugabo ndamuniga cyane ndavuga nti:” nidushake dukore impanuka ariko uyu mujinga ahagaritse imodoka!”
.
Ubwo ntakindi cyabaye, shoferi yabuze control atangira kuzana ifuro, imodoka nayo itangira kugenda igonga gonga bintu hirya no hino, ngiye kubona mbona igonze icyuma cyaraho hafi yumuhanda ihita ihagarara, nanjye mpita ndekura umuswa nsohoka niruka, nsubira inyuma njya kureba lilian. Mwabantu mwe nagarutse niruka ngira ngo ntaza kumubura, ariko ngeze hamwe namuboneye ndamubura numva umutwe urazengurutse,ariko ndibwira nti:” ashobora kuba yakomeje imbere gato!” ubwo nanjye nahise nkomeza imbere niruka , ntaragera kure mba numvise ahantu barimo gusakuza cyane, nteze amatwi neza numva ni mugahanda kari inyuma aho namaze kurenga, kumutima nti: “ ese uwo yaba ari lilian barimo gukomera, reka njye kureba! Ubwo nahise nerekeza aho hantu, mpageze nsanga hari abantu benshi cyane , higanjemo abana ndetse basa nkabakoze uruziga runini, ndahegera ndebye neza nsanga ni lilian urimo imbere arimo kuvuga amagambo menshi cyane, aririmba nindirimo zidafashije noneho igiteye agahinda nuko yari yambaye ubusa hejuru kandi ari numukobwa. Nitegereje uburyo lilian yabaye, numva agahinda karanyishe,amarira atangira gushoka mumaso ndeste nanjye numva meze nkugiye gusara.
.
Ubwo nanjye ntakindi nakoze, nahise nigira inama yo kumufata nkamujyana murugo akabanza agatuza, kuko ntiyumvishaga uburyo lilian yaba yarabaye umusazi bigeze aho yambara ubusa mumuhanda. Ubwo nahise nsunika abantu bari imbere nimbaraga nyinshi muburyo bwo gushaka inzira yo kumugeraho, ariko nabaye nkimugera imbere, ankubise amaso yiruka nkuhunga intare ndetse nyoberwa uburyo aciye mubantu,ndetse yiruka asakuza cyane ati: jack…..jack…..jack…. weeeeee! Kumutima nti:” yoooh! Disi burya lilian ninjye wamuteye ibi byose!
.
Ubwo nanjye nahise mfata umwanzuro wo kumwirukaho mpaka mufashe nkamujyana kwa muganga bakamuvura agakira, ubwo namwirutseho karahava ariko nkabona sindimo kumufata, nkibaza imbaraga aho yazikuye ndetse nkumva siniyumvisha uburyo umukobwa arimo kunsiga bigezaha! Ubwo nabonye ntamusaruro ndimo gutanga nongera umuvuduko noneho mwirukaho intego ari imwe yo kumufata, agezaho mbona atangiye kugenda anyuza muduhanga handa kandi yiruka areba inyuma anasakuza cyane, mbese ubwoba bwamwishe. Twakomeje kwiruka cyane, ngiye kubona mbona lilian yinjiye umuhanda munini kandi urimo kunyuramo imodoka nyinshi, numva ubwoba buranyishe ndasakuza cyane muhamagara nti: liliaaaaaaaaan……lilian……..li…!! nkiri muribyo mbona imodoka ihise imukubita iramwanura agwa ngiyo hakurya! Numva umutima wanjye ukubise rimwe, ubwoba buranyica ndetse sinamenya naho amarira aturutse ndetse numva imbara zo kugenda ziranze, mfukama hasi nitegereza cyane aho umukobwa aguye,agahinda numjinya ari byose, ngiye kubona mbona ya modoka imugonze iparitse nkaho hiryahavamo umugore numugabo basa nkaho bakuze, baza biruka bajya aho lilian yaguye, nitegereje neza cyane mbona umugore asa nkaho yataye umutwe , yikora mumisatsi ababaye cyane.
.
Hashize akanya mbona huzeye abantu bashungeye, kumutima nti:” yoooh! Mana yanjye kuba lilian, apfuye ndabyishinja!” ubwo nanjye nabonye ko ntakundi byamera,ndahaguruka negera imbere aho lilian yaguye,mpageze nsanga lilian amaraso niyose ndetse ibikomere byuzuye umubiri wose, ngiye kumva numva wamugore arimo kurira cyane avuga ati:” lilian wanjye weeeeee! Mana yanjye weeee!” kumutima nanjye nti:” kumbe aba ni ababyeyi ba lilian!… ubu se mbabwire ukuntu byose bimeze!?” nashatse kubabwira byose uko byifashe ariko ndigarura nti: reka da, bitaza kumbaza ibibazo!! Ubwo twakomeje muribyo, gusa nareba uburyo nyina wa lilian arimo kurira, nkumva nanjye kwihangana birananiye ikiniga kikaza ndetse namarira agashoka mumaso nkijijisha ngahanagura.
.
Hashize akanya mbona wa mugabo wazanye na nyina wa lilian,yegeye mama lilian agahinda ari kose, ngiye kumva numva aramubwiye ati: chr! Ihangane ibi bibaho, kandi ubwo niko imana yabishatse! Umugore nawe ati: ariko chr! Ubwo koko reba nawe amasaha tumaze tumushaka none tukaba tumugonze turimo kumushaka, ubwo se……..! atararangiza numva umugabo nawe ati: nonese twabigenza dute chr! Ntakundi nyine nukubyakira uko byaje!. Umugabo yamaze kuvuga atyo numva umuntu umwe mubaraho aravuze cyane ati: numusore warurimo kumwirukaho, sinzi icyo bapfaga! Ndetse niwe utumye yinjira mumuhanda! Papa lilian: Yeeeh! Ubwo se uwo musore ninde koko utumye nigongera umukobwa nakundaga, icyamunyereka nka………… atararangiza twumva lilian atangiye gukorora acira amaraso,mbona nyina nase baguye mukantu,batangira kumuterura,ubwo njye numvise ko ibintu bikaze ntangira guhisha isura yanjye ngo hatagira umwe mubambonye niruka kuri lilian, umbona agahita antanga.
.
Ntakindi nakoze rero, nahise nshaka uburyo mvaho ntawe umbonye, ntangira kugenda nyonyomba gahoro gahoro ngize nimana ndenga ntawe umbonye, gusa sinzi ko nashobora kuvuga agahinda kavanze numujinya narimfite muruwo mwanya, byageze aho numva nanjye najya kwiyahura, ibitekerezo nari mfite byose sinzi ko nabibara ngo mbishobora, nibaza uburyo ntaheruka murugo nkumva sinzabona ibyo nsobanura, ishuri ryo narimaze kuryibagirwa, ndetse nakwibuka uburyo nsigaye ngenda njyenyine nkumva nkumbuye bashuti banjye GUY na DERRICK nkibaza nti:” ese mana yanjye basi aho bari baratekanye!, gusa ibyo byose nkumva ntacyo bimaze, mbese nkumva mbuze umwanzuro nafata mpitamo kwibeta ahantu nicara kukabuye karaho hafi ndarira nyamaramo, hashize akanya mbona imodoka ya ambulance inyuzeho yihuta cyane,kumutima nti:” mana yanjye mfasha basi lilian avurwe akire, dore umpaye amahirwe yo kuba atahise apfa, ongera umpe andi yo kuvurwa agakira kandi akihanganira ko atariwe nkunda,bityo ntiyongere gusara! Mana yanjye nunkorera ibyo ngusabye nzagushima!!”
.
Narakomeje nicara aho hantu, ibibazo ari byose ndetse sinamenya igihe nasinziriye, kuko naje kugakunga kumugoroba ndebye imbere yanjye mbona hicaye urwana rwururakare, ndebye neza mbona rurimo kunyitegereza cyane rurakaye byahatari, ubwo nanjye nahise ndubaza nti: niko sha! Murugo iwanyu nihe!? Ngiye kubona mbona urwana runtungiye urutoki nkaho hirya, ndebye mbona ntakintu gihari! Ndongera ndarubaza nti: ese ntuzi kuvuga sha petit! Narwo ruti: ndavuga wangu! Njye: nonese ko utvuga ahubwo ugatunga urutoki! Ubundi se witwa nde sha!? Urwana : nitwa Bobi wangu! Ese ko mbona urumunyabibazo wangu!? Nanjye nti: hahaha! Ceceka sha wa……….. ntararangiza ruhita ruvuga ruti: ngaho fata ubanze urye wangu, ndabona ushobora kuba ufite ninzara!
.
Ngiye kubona mbona, rumpaye igipapuro cyumweru kirimo ururindazi, gusa byo nanjye inzara yarinanyishe, birumvukana nahise nakira ndetse ntangira kurya numva kiraryoshye mpita mvuga nti: urakoze mwana BOBI!! Bobi: hahaha! Banza urye mwana ubundi uze njye nkujyane ube uruhutse turavugana nyuma! Njye: ahubwo waba ugize neza, reka tugende ndagenda ndimo kukarya! Sibyo se!? bobi nawe ati: sawa ngwino! Ubwo nahise mpaguruka nkurikira bobi, ngiye kubona mbona tugeze ahantu arahagara arambwira ati: dore hano niho nakwerekaga niho nibera! Njye: yeeeh! Ubwo se hano……… ntararangiza sinzi uko narebye kuruhande mbona akazu gato cyane kubatse mumahema nibyenda bitandukanye, mbese kubatse hagati yibikuta bibiri! Ubwo njye numvise ngize ubwoba nagahinda mbaza bobi nti: ese sha! Hano niho uba!? Nawe ati: kabsa aha niho nibera kabsa ndetse sinanahava niyo wagira gute! Njye:yeeeh! Kuberiki se sha bobi!? Mubajije ntyo, mbona umwana atangiye kusuka amarira mumaso! Ngiye kumva numva aravuze ati: hoya sha, nanjye banyica nkuko bishe Patrick na charlotte ndetse na mama na papa! Njye: yeeeeh! Abo se nibande bobi we!? Bobi: ni umuryango wanjye, ariko uzambabarire nuzavuge ko mba hano kuko sinshaka gupfa!sibyo!? ubwo umwana yakomeje kumbwira atyo numva ngize ubwoba bwinshi koko nkabona umwana afite icyo yihisha!, njye: nonese nibande bakwica bobi we, humura mbwira ntacyo uri bube!…………
.ESE LILIAN ARAZA GUKIRA!?
.ESE KAGAPAPURO JACK YAHAWE KANDITSEHO IKI!?
.ESE NINDE WISHE UMURYANGO WA BOBI, KUZIHE MPAMVU!?
NTUCIKWE PART 7 ……………..

robotstxt: allowed

filter: keep


text:
Bamwe mu rubyiruko rwo muri aka Karere rwibumbiye mu ihuriro bise“Youth in Action for Development” ,rusanzwe rufite ishuri ry’incuke mu Kagari ka Mbugangari rwiyemeje guhagurukira iki kibazo cy’abana bato bava mu miryango yabo bakishora mu ngeso mbi zirimo n’izo gusabiriza.
Ni nyuma yo kubona ko abana bakomeje kuzerera no gusabiriza mu mihanda yo mu mujyi wa Gisenyi mu Karere ka Rubavu cyane cyane mu Kagari ka Mbugangari biganjemo abaturuka mu mirenge y’icyaro urimo n’uwa Cyanzarwe.
Hakuzweyezu Elysé washinze uyu muryango avuga ko bajya kugira icyo gitekerezo,babitewe no guhora babona abana bato bagenda basabiriza imihanda yose ndetse aho basangaga n’ababyeyi babo babifashisha mu gusabiriza.
Aho yagize ati:”Twababazwaga no kubona abana bakwiye kwitabwaho ngo bige,barahinduwe imbata n’ababyeyi babo babaganisha mu busabirizi kandi nabo ari abanyarwanda bakwiye kwitabwaho bakazagirira imiryango yabo ndetse n’igihugu akamaro .
Twashakishije amakuru binyuze mu kwiyegereza abo bana tubereka urugwiro n’urukundo bidufasha kumenya ko abenshi baturuka mu murenge wa Busigari mu mudugudu watujwemo abimuwe mu nkengero za Gishwati.”
Hakuzweyezu Elysé yakomeje avuga ko bahise begera ubuyobozi bw’Akagari ka Busigari mu murenge wa Cyanzarwe babasaba guhita batangira kwita kuri abo bana.Ngo barabibemerera bahita batangirana n’abana 35 none ngo kuri ubu bageze ku bana 85 bose bajya kwiga mu ishuri Marayika rya Mbugangari.
Ariko kandi avuga ko hagikenewe ubukangurambaga kugirango ababyeyi bazamure imyumvire,bamenye ko bagomba kugira uruhare mu burere bw’abana babo kandi bumve ko kwiga ari ingenzi ku mwana,bakaba bagira n’igihe cyo kuganira n’ababyeyi babo banabereka uburyo bwo kwikura mu bukene no gukumira imirire mibi babigisha uburyo bwo gutera imboga .
Ndayambaje David utuye mu mudugudu wa Bugu mu Kagari ka Busigari aganira na rwandadailynews.com yavuze ko uku kwita kuri aba bana ari ingenzi cyane kuko abenshi mu batuye muri uyu mudugudu watujwemo abantu bimuwe mu nkengero z’ishyamba rya Gishwati bagurishije imirima bahawe ndetse n’amazu bubakiwe na Leta barayagurisha basigara basembera.
Akomeza avuga ko kuba abana baragize amahirwe yo kubona ababitaho mu bijyanye no kwiga byabashimishije kuko ababyeyi babo batari kubyishoboza.
Uku kwita ku bana bikomeje, bikagera no mu yindi mirenge nka Rubavu,Nyamyumba na Rugerero byazafasha mu gukura abana mu mihanda yo hirya no hino mu murenge wa Gisenyi dore ko tariki 27 Ukuboza mu mwaka ushize wa 2017 hatangijwe ihuriro ry’abafatanyabikorwa mu iterambere ry’uyu murenge bita ku bikorwa birengera abana, hagamijwe guhuriza hamwe imbaraga bagukura abana mu mihanda binyuze mu kubaganiriza no kubahuza n’imiryango yabo.


text:
Mu gihugu cya Irani abagore 3 bafashe umwanzuro wo guhinyuza imigenzo y’idini, aho bamanitse ku nkoni ibitambaro byabo byo mu mutwe ikintu gifatwa nka sakirirego mu ba-islam.
Ku munsi w’ejo hashize nibwo abagore 3 bo muri icyi gihugu kigendera bikaze ku mahame y’idini ya Islam bafashe umwanzuro wo kumanika ibitambaro byabo byo mu mutwe ku nkoni yaciye ibintu kuri interineti nyuma yo gushyirwa ku mbuga nkoranyambaga.
Amafoto yacicikanye hirya no hino ku mbuga nkoranyambaga yagaragaje aba bagore basa nk’aho babikoze mu rwego rwo guhangana n’abayobozi b’idini rya Isilamu muri icyo gihugu.
Gusa ariko igisa n’iyobera n’ihuriro ry’umugambi wabo nk’uko Bbc ibitangaza ngo ni uko 2 muri abo bagore bifotoreje ku muhanda unyuramo imodoka nyinshi i Teheran naho uwa gatatu akifotoreza mu rubuga ruri muri uwo mujyi rwagati.
Abakurikiranira hafi ibyakozwe n’aba bagore ariko ntibabitandukanya n’ibiherutse gukorwa n’umugore wamaze ibyumweru byinshi muri gereza nyuma yaho avaniyemo igitambaro cye cyo mutwe mu myigaragambyo yarwanyaga leta mu kwezi gushize.
Gusa ariko n’ubwo aba bagore bagaragaye bameze gutya leta ya Irani ndetse n’ubuyobozi bukuru bw’idini ya Islam ntibaragira icyo babivugaho.
Irani kimwe n’ibindi bihugu bigendera bikaze ku mahame y’idini ya Islam kirazira kikaziririzwa kubona umugore atipfutse igitambaro mu mutwe,iyo ugaragaye uri umugore cyangwa umukobwa wanyuranyije n’iryo hame rero ngo uba ushaka akamunani.
Ibitekerezo
abakristu muravugishwa ubu se wahereye iwanyu mu Rwanda hari umunsi uhita muticanye?ujye utokora ijisho ry'undi uhereye ku ryawe nyoberwa n'ikibavuna Islam irabarya wa Kanda hano umusubize
nonese uvuzeko nyiri urugo yapfuye niwe uba umwishe ibintu byabaye abantu Bose bakabimenya nikibazo?abakristo se uvuga nibo bavanyemo ibitambaro mu mutwe? ibintu byabaye abantu babibona wowe ndumva ntakibazo wakagize Kanda hano umusubize
Politic ya kuriya gihugu, nibyo igendera kumahame ya Islam, ariko mukirengagiza ko ituwe nabantu batandukanye mu myemerere harimo, abayislam ari nabo benshi hakaba na bakristu hamwe na abayahudi nandi menshi. Jye gusa ikibazo mbona n 'uko baba bashaka gufata abantu bose kimwe kandi badahuje imyemerere, Namwe muba mubizi mukabyirengagiza kugira ngo ubone uko usebya Islam. Kanda hano umusubize
nibabegere bsmenye l Kanda hano umusubize
Ndasubiza IDRISS.Soma neza.Ntabwo bivuze ko n'Abakristu batarwana cyangwa baticana.Reba ibyo Amerika na Russia bakora muli Syria na Irak.Nyamara bitwa Abakristu.Abantu bose bicana cyangwa barwana,ntabwo ari Abakristu nyakuri.Ku munsi w'imperuka,bose imana izabica nkuko Yesu yabivuze muli Matayo 26:52.Icyo ugomba kumenya,nuko imihango (kwitwikira mu maso,gusiramurwa,igisibo,kujya I MAKA,etc...),sibyo byerekana umuntu wumvira imana.Baliya barwana,bicana,basambana,abenshi bakora iyo mihango.It is Hypocrisy. Kanda hano umusubize
Aba bakobwa ni intwari.Kwambara ibitambaro mu mutwe,gusiramurwa,igisibo cya Ramazani,etc...biba ari imihango gusa.Icyo imana ireba ni umutima wo gukiranuka.Abafarisayi nabo bakoraga imihango myinshi,bagasenga cyane,ariko bagakora ibyo imana itubuza.Niyo mpamvu Yesu yavuze ko bakomoka kuli Satani (Yohana 8:44).Uyu munsi niko bimeze.Amadini agira imihango myinshi,nyamara ugasanga akora ibintu byinshi imana yanga.Urugero,mu gihe Yesu yadusabye gukora umurimo w'imana ku buntu (Matayo 10:8),amadini yitwaza Kubara 18:21-24,aho imana yasabye Abisirayeri guha Abalewi icyacumi kubera impamvu yumvikana.Abanyamadini bakanga kwigana PAWULO nawe wakoreraga imana ku buntu (Ibyakozwe 20:33).Imihango siko kuba umuntu w'imana.IRAN ikora ibintu byinshi imana yanga.Niyo iha intwaro Hezbollah kugirango irwane na ISRAEL. Kanda hano umusubize
YESU yasobanuye neza ko icyo imana yitaho,ni UMUTIMA.Ntabwo ari IMIHANGO y'idini. Abaslamu bashyira imbere imihango:Gukebwa,ibitambaro mu mutwe,kujya I MAKA,etc... Nyamara nibo barwana kurusha abandi:Ubu tuvugana,nibuze 1/2 cy'ibihugu by'Abaslamu,harimo intambara:Syria,Irak,Afghanistan,Yemen,Egypt,Somalia,Mali,Libya,Myanmar,etc...Ibyihebe byabo,byabujije isi yose amahoro kubera kwituritsa.Nyamara imana isaba abantu bayikorera "gukundana",ikababuza kurwana.IRAN ifite missiles ibihumbi n'ibihumbi.Niyo iha Hezbollah intwaro zo gutera igihugu cya ISRAEL.Ntabwo bazi ko ku munsi w'imperuka imana izatwika intwaro zose zo ku isi (Zaburi 46:9),ikica n'abantu bose barwana,abakora intwaro,hamwe n'abiga kurwana (Matayo 26:52).YESU yerekanye ko imana yanga abantu bose batari abanyamahoro (Matayo 5:9).Ikibazo isi ifite,ntabwo ari IBITAMBARO byo mu mutwe.Benshi barabyambara bakajya gusambana,cyangwa kurwana!! This is Hypocrisy. Kanda hano umusubize


text:
Umuvuduko w’amaraso ukabije ni iki?Ni imbaraga umuvuduko w’amaraso aaba afite mu mijyana niyo izwi ku muvuduko w’amaraso. Abantu bagira umuvuduko ukabije wamaraso rimwe uzamuka ubundi ukagwa bitwe n’umunsi runaka.
Umuvuduko ukabije w’amaraso ushobora kwangiza umutima no gutera indwara z’umutima.
Ni ibihe bimenyetso?
Umuvuduko ukabije w’amaraso ushobora kuwugira imyaka n’imyaka ariko utarabimenya kugirango ubimenye ni uko upimwa
Wayamagana ute cyangwa wayirinda ute?
Uburyo bwo kwirinda umuvuduko ukabije w’amaraso ni kimwe no kumenya ko uwirwaye.icya mbere ni uko wipimisha umuvuduko wayo nibura rimwe mu mwaka. Ibi ni kumumntu umuvuduko uzamuka rimwe ina rimwe mu buzima bwe.
Ibindi byagenderwaho:
Kureka kunywa itabi
Gukora imyitozo ngororangingo
Kwirinda guhangayika no kwivunisha, kwibabaza
Gabanya ibiro niba ubyibushye


text:
Igisubizo: Bikunze kuvugwa ko “Imana yatangiye Isabato muri Edeni”, kubera ko mu Kuva 20:11 hahuza imvano y’Isabato no kuremwa kw’isi. Ariko nubwo kuruhuka kw’Imana ku munsi wa karindwi (Itangiriro 2:3) byashushanyaga itegeko izatanga ryo kubahiriza isabato, nta hantu muri Bibiliya haragaragara Isabato mbere yuko Abisirayeli bava mu gihugu cya Egiputa. Dusubiremo, nta hantu muri Bibiliya hagaragara Isabato mu gihe cyo hagati ya Adamu na Mose.
Ijambo ry’Imana ritwerurira yuko kubaha Isabato byari ikimenyetso kidasanzwe hagati y’Imana na Isirayeli: “Nuko Abisirayeli baziririze isabato, bajye bayitondera mu bihe byabo byose, ibe isezerano ridakuka. Ni ikimenyetso cy'iteka ryose hagati yanjye n'Abisirayeli, kuko iminsi itandatu ari yo Uwiteka yaremeyemo ijuru n'isi, ku wa karindwi akarorera, akaruhuka.” (Kuva 31:16-17).
Mu Gutegeka kwa kabiri igice cya 5, Mose yarongeye asubiriramo amategeko 10 y’Imana urubyaro rutariho ubwa mbere ayatangaza. Aha, amaze kubategeka kubahiriza Isabato ku mirongo ya 12-14, Mose yabasobanuriye impamvu Isirayeli yahawe kubaha Isabato: “kandi ujye wibuka yuko wari umuretwa mu gihugu cya Egiputa, Uwiteka Imana yawe ikagukūzayo amaboko menshi n'ukuboko kurambutse. Ni cyo cyatumye Uwiteka Imana yawe igutegeka kuziririza umunsi w'isabato” (Gutegeka 5:15).
Impamvu Imana yahaye Isirayeli umunsi w’Isabato si ukubibutsa gusa iremwa ry’isi, ahubwo ni no kubibutsa igihe bari abacakara muri Egiputa, n’uburyo Imana yabarokoyeyo. Wibuke ibyasabwaga ku munsi w’Isabato: nta muntu wagomba gutirimuka iwe ku munsi w’Isabato (Kuba 16:29), nta washoboraga gukongeza umuriro (Kuva 35:3), nta n’uwashoboraga gukoresha undi (Gutegeka 5:14). Kandi umuntu wese wafatwaga yishe Isabato yagombaga guhita yicwa (Kuva 31:15, Kubara 15:32-35).
Hanyuma rero iyo usomye Isezerano Rishya, ubona ibintu 4 by’ingenzi: 1) Buri gihe iyo Yesu Kristo yiyerekaga intumwa ze nyuma yo kuzuka, Bibiliya ivuga ko buri gihe habaga ari ku munsi wa mbere w’icyumweru (Matayo 28:1, 9, 10; Mariko 16:9; Luka 24:1, 13, 15; Yohana 20:19, 26). 2) Inshuro zonyine Isabato ivugwa kuva mu Byakozwe n’Intumwa kugeza mu Byahishuriwe Yohana, byabaga ari ukubwiriza ubutumwa bwiza Abayuda, kandi habaga ari mu Isinagogi (Ibyakozwe 13-18). Pawulo yigeze kuvuga ati: “ku Bayuda nabaye nk'Umuyuda kugira ngo nunguke Abayuda” (1 Abakorinto 9:20). Pawulo ntabwo yinjiraga mu masinagogi ngo asabane kandi ahugure abizera, ahubwo yabaga agiye kubwiriza ubutumwa abadakijijwe. 3) Kuva Pawulo yafata icyemezo “uhereye none ngiye ku banyamahanga” (Ibyakozwe 18:6), ntabwo Isabato yongera kugaragara muri Bibiliya. 4) Aho guhamagarira abizera kubahiriza Isabato, ahubwo ibyanditswe byakurikiyeho mu Isezerano Rishya bisaba ikinyuranye (unabariyemo inshuro imwe Isabato igaragara nyuma y’ingingo ya 3, Abanyekolosi 2:16).
Usuzumye iyi ingingo ya 4 usanga nta tegeko riri ku mukristo wo mu Isezerano Rishya ryo kubahiriza Isabato, ahubwo bikanerekana ko ibyo bamwe bakora byo gufata umunsi wo ku Cyumweru “nk’Isabato y’Abakristo” ntaho biri muri Bibiliya. Nkuko twabivuze haruguru aha, ni rimwe gusa Isabato ivugwa nyuma yuko Pawulo yiyemeje kujya mu banyamahanga: “nuko rero ntihakagire ubacira urubanza ku bw'ibyo murya cyangwa ibyo munywa, cyangwa ku bw'iminsi mikuru, cyangwa ku bwo kuziririza imboneko z'ukwezi, cyangwa amasabato kuko ibyo ari igicucu cy'ibizaba, naho umubiri wabyo ufitwe na Kristo” (Abanyekolosi 2:16-17). Isabato y’Abayuda rero yarangiriye ku musaraba aho Kristo “yahanaguye urwandiko rw'imihango rwaturegaga, akarudukuzaho kurubamba ku musaraba” (Abanyekolosi 2:14).
Ibi bikomeza gusibirwamo kenshi mu Isezerano Rishya. “Umuntu umwe yubaha umunsi umwe kuwurutisha iyindi, naho undi akubaha iminsi yose akayihwanya. Umuntu wese namenye adashidikanya mu mutima we. Urobanura umunsi awurobanura ku bw'Umwami wacu” (Abaroma 14:5-6). “Ariko none ubwo mwamenye Imana, kandi cyane cyane ubwo mwamenywe na yo, ni iki cyatumye musubira inyuma mu bya mbere bidafite imbaraga kandi bikena umumaro, mugashaka kongera kuba imbata zabyo? Muziririza iminsi n'amezi n'ibihe n'imyaka” (Abagalatiya 4:9-10).
Hari bamwe bemeza ko ngo umwami Constantine ariwe “wahinduye” Isabato, mu mwaka wa 321, ayivana kuwa Gatandatu ayishyira ku Cyumweru. None se, ni ku wuhe munsi itorero ryo mu minsi ya mbere ryateranagaho? Ibyanditswe ntabwo bivuga na rimwe ko abizera bateranaga ku Isabato (kuwa Gatandatu). Ahubwo ni ukuri ko bateranaga ku munsi wa mbere w’icyumweru. Urugero, mu Byakozwe n’Intumwa 20 :7 havuga yuko «ku wa mbere w'iminsi irindwi duteranira kumanyagura imitsima». Mu 1 Abakorinto 16 :2 Pawulo asaba abizera b’i Korinto « ku wa mbere w'iminsi irindwi hose, umuntu wese muri mwe abike iwe ibimushobokera nk'uko atunze, kugira ngo ubwo nzaza ataba ari ho impiya zisonzoranywa ». Kuba Pawulo avuga ko iri turo ryakorwaga mu iteraniro (2 Abakorinto 9 :12), iri turo rigombye kuba ryaratangwaga mu materaniro y’Abakristo, buri Cyumweru. Urebye no mu mateka, Abakristo bateranaga ku Cyumweru, aho kuba kuwa Gatandatu, kandi uyu mugenzo utangirira kure mu kinyejana cya mbere.
Muri make, Isabato ntiyahawe Itorero, ahubwo yahawe Isirayeli. Kuby’umunsi, Isabato iracyari ku wa Gatandatu, aho kuba ku Cyumweru, kandi ibi ntibyigeze bihindurwa. Ariko rero Isabato ni itegeko riri mu Isezerano rya Kera, kandi Abakristo babatuwe amategeko yabazirikaga (Abagalatiya 4:1-26, Abaroma 6:14). Umukristo ntabwo asabwe kubahiriza Isabato, haba kuwa Gatandatu cyangwa ku Cyumweru. Umunsi wa mbere w’icyumweru, ku Cyumweru, umunsi Umwami yazutseho (Ibyahishuwe 1:10), ushushanya ibyaremwe bishya, Kristo akaba imfura mu bazutse. Ntabwo dusabwe gukurikiza Isabato ya Mose (kuruhuka), ariko ubu dusabwa gukurikira Kristo wazutse (umurimo). Intumwa Pawulo ivuga ko kubahiriza Isabato ari icyemezo kireba buri mukristo ku giti cye: “umuntu umwe yubaha umunsi umwe kuwurutisha iyindi, naho undi akubaha iminsi yose akayihwanya. Umuntu wese namenye adashidikanya mu mutima we” (Abaroma 14:5). Tugomba gusenga no kubaha Imana buri munsi, aho kubiharira kuwa Gatandatu cyangwa ku Cyumweru.
Ikibazo: Ese Abakristo bakwiye kubahiriza Isabato? Isabato iba ku wuhe munsi, ku wa gatandatu cyangwa ku cyumweru?
Igisubizo: Bikunze kuvugwa ko “Imana yatangiye Isabato muri Edeni”, kubera ko mu Kuva 20:11 hahuza imvano y’Isabato no kuremwa kw’isi. Ariko nubwo kuruhuka kw’Imana ku munsi wa karindwi (Itangiriro 2:3) byashushanyaga itegeko izatanga ryo kubahiriza isabato, nta hantu muri Bibiliya haragaragara Isabato mbere yuko Abisirayeli bava mu gihugu cya Egiputa. Dusubiremo, nta hantu muri Bibiliya hagaragara Isabato mu gihe cyo hagati ya Adamu na Mose.


text:
Igisubizo: Mbere ya byose, tutitaye ku bitekerezo byacu byerekeye ikibazo cyo gutandukana kw’abashyingiranywe, ni ngombwa kuzirikana ibyanditswe muri Malaki 2:16a bivuga ngo: “Kuko nanga gusenda, ni ko UWITEKA IMANA ya Isirayeli ivuga. ”Dushingiye ku bivugwa muri Bibiliya, gushyingiranwa ni igikorwa cy’ubuzima bw’iteka ryose“. Kuko baba batakiri babiri, ahubwo baba baye umubiri umwe. Nuko icyo Imana yateranyije, umuntu ntakagitandukanye” (Matayo 19:6). Nyamara, Imana isanga abantu babiri b’abanyabyaha, iyo bashyingiranywe, bagomba guhora biteguye gutandukana. Kandi dusanga mu Isezerano rya Kera, Imana yarashyizeho amategeko yo kubungabunga uburenganzira bw’abatandukanye, cyane cyane abagore (Gutegekwa kwa Kabiri 24:1-4). Yesu yashimangiye ko aya mategeko yashyizweho, kubera kunangira imitima kw’abantu, atari ukubera gahunda y’Imana (Matayo 19:8).
Impaka ziriho ubu n’izo kumenya niba gutana kw’abashyingiranywe no kongera kurongora, byaba byemewe na Bibiliya, kubera ko izo mpaka zikunze kwibanda cyane cyane ku magambo ya Yesu aboneka muri Matayo 5:32 na 19:9. Interuro “keretse amuhoye gusambana” ni cyo kintu cyonyine cyanditswe muri Bibiliya, gishobora kuba ari rwo ruhushya rwonyine rw’Imana, rwerekeye gutandukana kw’abashyingiranywe no kongera kurongora. Abahanga mw’isesengura rya Bibiliya bemera ko iyi “mpamvu idasanzwe” ivuga ku byerekeye “gusambana kw’abashaka kurushiga” mu gihe cyo “kurambagiza”. Mu mico y’Abayuda, umugabo n’umugore bafatwaga nk’abashyingiranywe, igihe babaga bagikora imihango yo kurambagiza cyangwa n’iyo babaga “barakoye.” Dushingiye rero kuri iki gitekerezo, ubusambanyi bwakozwe mu gihe cy’iri “rambagiza”, buhobora kuba impamvu imwe rukumbi yemewe, kugira ngo abashyingiranywe batandukane.
Ariko, ijambo ry’Ikigereki ryasobanuwemo “ubusambanyi bw’abashyingiranywe”, ni ijambo rishobora gusobanura ubwoko bwose bw’ubusambanyi. Bisobanuye gusambana, uburaya, gucana inyuma kw’abashakanye, n’ibindi. Yesu ashobora kuba yarashakaga kuvuga ko gutandukana kw’abashyingiranywe, gushobora kwemerwa bitewe n’impamvu yo gusambana. Imibonano mpuzabitsina ni igice kigize urufatiro rwo kubaka urugo rukomeye: “bombi bazaba umubiri umwe” (Itangiriro 2:24; Matayo 19:5; Abefeso 5:31). Ni yo mpamvu, gusenya urugo bitewe n’ubusambanyi bw’abashyingiranywe, bishobora kuba impamvu ikomeye yo gutandukana kw’abashyingiranywe. Kandi niba ari ko bimeze, Yesu nawe muri iki gice, yatekerezaga kongera gukora ubukwe. Ijambo “maze akarongora undi” (Matayo 19:9) ryerekana ko gutandukana kw’abashyingiranywe no kongera gushyingiranwa, byemewe kubera impamvu idasanzwe, hatitawe ku bisobanuro byatangwa. Icyitonderwa rero n’ukumenya ko uruhande rutaguye mu cyaha cy’ubusambanyi, ari rwo rwonyine rwemerewe kongera kurongora. N’ubwo bitagaragara muri iyi nyandiko, kwemererwa kongera kurongora nyuma yo gutandukana kw’abashyingiranywe, n’ubuntu bw’Imana ku muntu wese wakorewe icyaha, ariko ubwo buntu ntibureba uwakoze icyaha cy’ubusambanyi. Hari igihe bishoboka ko “uruhande rwakoze icyaha” rushobora kwemererwa kongera kurongora, ariko ihame nk’iryo ntaho rivugwa muri iyi nyandiko.
Abantu bamwe bemera ko ibivugwa mu 1 Abakorinto 7:15 ari indi “mpamvu idasanzwe,” yemerera abantu kongera kurongora, cyane cyane iyo umufasha utizera atandukanye n’umwizera. Ariko rero, iyi nyandiko ntaho igaragaza ijambo kongera kurongora, ahubwo icyo ivuga cyonyine, n’uko umwizera atagomba gukomeza kubana na mugenzi we bashyingiranywe, mu gihe uwo mufasha utizera ashaka gutandukana na we. Abandi bagerageza kwemeza ko guhohotera uwo (bashakanye cyangwa umwana), na byo bishobora kuba impamvu ifatika yo gutandukana n’uwo bashyingiranywe, n’ubwo atari ko byanditswe muri Bibiliya. Ariko biramutse ari uku bimeze, nta na rimwe umunyabwenge yagombye kugira icyo acyeka kw’Ijambo ry’Imana.
Hari ubwo rimwe na rimwe abantu bayobywa n’impaka zerekeye iyo mpamvu idasanzwe, bavuga ko igikorwa cyo «guca inyuma uwo bashakanye» icyo cyaba gisobanura cyose, ni impamvu yemewe yo gutandukana n’uwo mwashyingiranywe, ntabwo ari impamvu yo gusaba gutandukana. Kabone n’iyo haba harabayeho gusambana, abashyingiranywe bashobora, k’ubw’ubuntu bw’Imana, kwiga kubabarira no kwongera kubaka gushyingiranwa kwabo. Kuko natwe Imana yatubabariye ibintu byinshi cyane. Tugomba rero, nta gushidikanya, gukurikiza urugero rw’Imana kandi tukanababarirana icyaha cy’ubusambanyi (Abefeso 4:32). Ariko rero, akenshi, usanga umugore adakunze kwihana ndetse agokomeza ingeso yo gusambana. icyo gihe rero, nibwo ibivugwa muri Matayo 19:9 bishobora gushyirwa mu bikorwa. Ikindi, n’uko usanga abantu benshi bihutira kongera kurongora, bakimara gutandukana n’abo bashakanye, mu gihe Imana yo iba yifuza ko bakomeza kuba bonyine. Hari n’ubwo rimwe na rimwe, Imana ihamagarira abantu kudashyingiranwa, kugira ngo batagira ibibarangaza (1 Abakorinto 7:32-35). Kongera kurongora nyuma yo gutandukana kw’abashyingiranywe, bishobora kuba ari uburyo umuntu yihitiramo kubera impamvu zihariye, ariko ibi ntibisobanuye ko ari byo bishoboka byonyine.
Birababaje rero kubona umubare w’Abakristo batandukana, wenda kungana n’uw’abantu batizera. Bibiliya yerekana inshuro nyinshi ko Imana yanga urunuka gutandukana kw’abashyingiranywe (Malaki 2:16), kuko kwiyunga no kubabarirana ari byo bigomba kuranga ubuzima bw’abizera (Luke 11:4; Abefeso 4:32). Ariko kandi, hari n’ubwo Imana yemera ko abashyingiranywe batandukana, kabone n’iyo byakorwa n’abana Bayo. Umwizera watandukanye n’uwo bashakanye cyangwa umwizera wongeye kurongora, ntiyagombye gutekereza ko Imana imwanga, kabone n’iyo gutandukana n’uwo bashyingiranywe cyangwa se kongera kurongora, byaba bitarebwa n’impamvu idasanzwe, ivugwa muri Matayo 19:9. Kuko inshuro nyinshi, hari ubwo Imana yemera ko Abaristo, bakora icyaha cyo gusuzugura, kugira ngo ibakoreshe ibintu bikomeye cyane.
Ikibazo: Bibiliya ivuga iki ku byerekeye gutandukana kw’abashyingiranywe no kongera kurongora?
Igisubizo: Mbere ya byose, tutitaye ku bitekerezo byacu byerekeye ikibazo cyo gutandukana kw’abashyingiranywe, ni ngombwa kuzirikana ibyanditswe muri Malaki 2:16a bivuga ngo: “Kuko nanga gusenda, ni ko UWITEKA IMANA ya Isirayeli ivuga. ”Dushingiye ku bivugwa muri Bibiliya, gushyingiranwa ni igikorwa cy’ubuzima bw’iteka ryose“. Kuko baba batakiri babiri, ahubwo baba baye umubiri umwe. Nuko icyo Imana yateranyije, umuntu ntakagitandukanye” (Matayo 19:6). Nyamara, Imana isanga abantu babiri b’abanyabyaha, iyo bashyingiranywe, bagomba guhora biteguye gutandukana. Kandi dusanga mu Isezerano rya Kera, Imana yarashyizeho amategeko yo kubungabunga uburenganzira bw’abatandukanye, cyane cyane abagore (Gutegekwa kwa Kabiri 24:1-4). Yesu yashimangiye ko aya mategeko yashyizweho, kubera kunangira imitima kw’abantu, atari ukubera gahunda y’Imana (Matayo 19:8).


text:
Mu cyumba cy’Inama cya AVEGA I Rwamagana habereye inama nyunguranabitekerezo ku buhinzi n’ubworozi yayobowe n’Umunyamabanga Nshingwabikorwa w’Intara y’Iburasirazuba, Bwana MUGIRANEZA Yussuf.
Iyi nama yari yatumiwe na Guverineri w’Intara y’Iburasirazuba yitabiriwe n’abantu bakurikira: Abayobozi b’Ibigo bishamikiye kuri MINAGRI (RADA, Task Force of Postharvest and Storage, RARDA) na bamwe mu bakozi babyo, Abahuzabikorwa b’Imirimo ku Ntara n’ab’ibigo bishamikiye kuri MINAGRI bakorera ku rwego rw’Intara, Abanyamabanga Nshingwabikorwa b’Uturere bayobora Uturere by’Agateganyo mu gihe Komite Nyobozi z’Uturere ziri mu gikorwa cyo kwiyamamaza, Abashinzwe ubuhinzi, ubworozi, amakoperative n’ibikorwaremezo ku rwego rw’Uturere. Inama kandi yitabiriwe na bamwe mu bayobora amahuriro y’amakoperative y’ubuhinzi n’ubworozi mu turere.
INGINGO ZIZWE MU NAMA
1. Itegura ry’Igihembwe cy’Ihinga cya 2011B ku bihingwa byatoranyijwe biberanye n’Akarere.
2. Gahunda yo gusarura no guhunika.
3. Kurwanya isuri.
4. Itanga ry’Inka muri gahunda ya Girinka.
5. Ibindi
5.1. Umurenge SACCO.
5.2. Ikoreshwa ry’amafaranga ya CDF na VUP.
I. Ku ngingo yo gutegura igihembwe cy’ihinga 2011B Inama yemeje:
1. Gukomeza ubukangurambaga(mobilization) mu bahinzi kugirango bategure imirima izaterwamo imbuto y’ibihingwa byatoranyijwe(Ibigori, Ibishyimbo, Soya, Urutoki, Imyumbati, Umuceri, imboga n’imbuto) muri iki gihembwe cy’Ihinga 2011B.
2. Kongera ubuso Akarere kari kateganyije guhingaho ibigori kugirango umusaruro w’iyi season 2011B uzazibe icyuho cy’umusaruro wabaye muke muri season 2011A kubera izuba ryinshi kandi n’abaturage bagashishikarizwa guhinga imyumbati ku bwinshi kugirango izabagoboke mu bihe bibi. Kwita ku ishyirwa mu bikorwa rya targets zatanzwe na MINAGRI kuri buri gihingwa cyatoranyijwe muri CIP.
3. Abahinzi bagomba gutera ibigori kare kugirango imvura izabisange mu butaka kuko bifite ubushobozi bwo kumara kwezi mu butaka bitegereje imvura kugirango bimere.
4. Uturere twasabwe gusaba muri RADA imbuto n’ifumbire bikenewe mu rwego rwo kwitegura gutera kuko RADA yemeza ko bihari.
5. Buri karere kasabwe kwihutisha kurangiza iyubakwa ry’imbuga zo kumishirizaho umusaruro wa season 2011 A no kwihutisha itangwa ry’amasoko yo kubaka izindi mbuga MINAGRI yongereyeho muri budget revision.
6. Kwita ku mihingire y’urutoki no gukurikirana abahinzi mu gikorwa cyo kurwanya indwara ya kirabiranya igaragara mu rutoki mu turere hafi ya twose.
7. Kubyaza umusaruro ibyobo bifata amazi byubatswe mu rwego rwo kuhira imyaka no kubifata neza, abo bigaragaye ko batabibyaza umusaruro cyangwa batabyitaho bakabyamburwa bigahabwa abandi babikeneye.
8. Akarere ka Rwamagana na Kayonza basabwe kwita ku ikoreshwa ry’amafaranga yagenewe IDP mu mirenge ya Muhazi na Mukarange hahingwa urutoki n’inanasi kuburyo bwo guhuza ubutaka buhinzeho igihingwa kimwe.
II. Ku ngingo yo gusarura no guhunika neza umusaruro wa season 2011A Inama yeme ko:
9. Abahinzi mu makoperative yabo bagomba gukangurirwa gusarura neza umusaruro wabo birinda kuwanika hasi kugirango ugire agaciro gatuma ubona isoko nkuko standards mpuzamahanga kubuziranenge bw’ibiribwa zibiteganya.
10. Gushishikariza koperative z’abahinzi gufata shittings zo kubafasha gusarura neza no kumisha ibigori.
11. Bitarenze ku itariki ya 10/02/2011, buri karere kasabwe gutanga raporo kuri ha z’ibigori byangijwe n’izuba byagurwa na RARDA bikabyazwamo umusaruro uhunikwa nk’ubwatsi bw’amatungo.
III. Ku ngingo ya kurwanya isuri Inama yemeje:
12. Kwihutisha iibikorwa byo kurwanya isuri hakoreshwa ingengo y’imari yatanzwe na MINAGRI, CDF/VUP, Umuganda, TIG n’imbaraga z’abaturage mu mirima yabo.
13. Inama yasabye Uturere twa Kirehe, Kayonza na Ngoma bigaragara ko tukiri inyuma mu gikorwa cyo kurwanya isuri ko twakangurira abaturage icyo gikorwa cyane cyane muri iki gihembwe cy’ihinga.
IV. Ku ngingo yo gukurikirana gahunda ya Girinka Inama yemeje:
14. Gutegura inama yihariye ku bworozi ikabera ku rwego rw’Intara kuko bigaragara ko iyi gahunda irimo ibibazo byinshi bigomba gukemurwa vuba.
15. Buri karere kasabwe gukora ibarura ry’inka zatanzwe muri gahunda ya girinka kugeza ubu kandi hagakorwa gahunda ihamye yo gukurikirana iyi gahunda, gahunda yo guera intanga, gahunda yo gukurikirana isuku y’amatungo, iyo gukingira amatungo n’iyo kuyavura.
16. Buri karere kasabwe gukurikirana ibikorwa bya PAIGELAC byo gutera amafi mu biyaga no mu byuzi no gufatanya n’abakozi b’uwo mushinga kugena aho amafi aterwa.
Abari mu nama kandi bifuje ko:
17. MINAGRI yakwibutsa imirongo ngenderwaho ku nshingano z’abashinzwe ubuhinzi n’ubworozi n’imikorere yabo kuri buri rwego kandi abashinzwe ubuhinzi n’ubworozi ku turere n’Abanyamabanga Nshingwabikorwa b’Uturere bakita ku micungire y’abakozi bo mu buhinzi n’ubworozi ku mirenge no gutanga raporo ku bakozi badakora neza, abakozi bashyizweho na RARDA ku rwego rw’imirenge bashinzwe gutera intanga bakagira zone bashinzwe kandi bakaba abakozi bagirana amasezerano n’Akarere kugirango Akarere gashobore gukurikirana no guhuza imikorere yabo.
18. Buri karere kateganya uburyo buhagije bwo gufasha abakozi bashinzwe ubuhinzi n’ubworozi kugera ku bagenerwabikorwa kugirango bakorere abahinzi ubukangurambaga bushingiye kubikorwa kandi aba bakozi ntibahabwe izindi nshingano z’indi mirimo ya buri munsi ikorerwa mu nzego bakoreraho batabanje kurangiza ibyo bashinzwe.
V. Mu bindi, Inama yemeje ko:
20. Umuhigo wa buri karere muri gahunda y’Umurenge SACCO wakwihutishwa hongerwa abanyamuryango, imari shingiro n’amafaranga abikijwe akarenga miliyoni icumi kuri buri murenge kugirango imirenge yose ijye muri gahunda yo gutanga inguzanyo kubanyamuryango b’Umurenge SACCO nkuko byasabwe na RCA na BNR.
21. Imishinga ikorwa ku mafaranga yatanzwe na CDF na VUP yakwihutishwa kandi ibikorwa byayo bigafasha muri gahunda yo guca nyakatsi ku batishoboye, no gukurikirana muri CDF imishinga izaterwa inkunga mu mwaka w’2011/2012 kugirango hatangirwe gahunda yo gutanga amasoko.
MUTETERI GENEVIVE


text:
Hasigaye iminsi 3 gusa Ishyaka ISHEMA ry’u Rwanda rikizihiza Isabukuru y’Imyaka 5 rivutse !
ISHEMA ry’u Rwanda 2013-2018 : Utazi iyo ava, ntamenya aho yerekera .
Turabyibuka neza Ishyaka ISHEMA ry’u Rwanda ryatangijwe taliki ya 28 Mutarama 2013. Ryaje rizanye amatwara atari amenyerewe muri Opozisiyo nyarwanda.
(1)Ryabimburiwe n’ibitekerezo byatangazwaga mu kinyamakuru UMUHANUZI, www.leprophete.fr guhera mu ntangiriro y’umwaka wa 2011.
(2)Ryamenyekanye kurushaho kubera ibiganiro-mpaka n’ubuhamya abayobozi baryo batangaga kuri Radiyo Ijwi rya Rubanda .
(3) Ryatangijwe n’abasore n’inkumi bakibyiruka batari basanzwe bazwi mu rubuga rwa politiki nyarwanda. Twanyurwaga no kwiyita Abanyapolitiki ba « Nouvelle Generation ».
(4) Twihaye izina ry’ubuhizi ry’ « ABATARIPFANA » (Ijambo) kandi koko nyuma gato biza kugaragariraga ko « GUTINYUKA », kuva mu mwobo no gukorera ku mugaragaro twari tubifite nk’intego.
(5) Gahunda yacu yari iyobowe n’intego-ndangarumuri twashyize hanze rugikubita : UKURI-UBUTWARI-UGUSARANGANYA.
(6) Twavugaga mu magambo yacu ko ikibazo u Rwanda rufite ari « Ubutegetsi bw’Agatsiko k’Indobanure z’Abasilikari b’Abatutsi baturutse Uganda(Agatsiko-Sajya), bwubakiye ku Kinyoma, Iterabwoba n’Ukwikubira ibyiza byose by’igihugu ».
(7) Twahamagariraga rubanda kwisuganya hagamijwe kuvudukana ubutegetsi bw’Agatsiko binyuze muri REVOLISIYO ya rubanda idasesa amaraso, hagashyirwaho Leta ihangayikishijwe by’ukuri no guteza imbere inyungu z’umuturage.
(8) Twemezaga ko politiki yagira icyo ihindura ku mibereho y’ubuja abanyarwanda babayemo ari iyakorerwa mu Rwanda . Twabonaga ko igihe cy’amatora ari amahirwe abaturage baba bahawe nk’akadirishya banyuramo bagahindura ubutegetsi.
(9)Twateganyaga ko Ishyaka Ishema rigiye kwiyubaka rishingiye ku matsinda mato-mato (structure-clé ) yitwa « Ikipe Ishema ». Buri Kipe Ishema ikaba yaragombaga kugirwa n’abarwanashyaka nibura batandatu.
(10) Amakipe Ishema yari agiye gutangizwa imbere mu gihugu yagombaga gukorera mu ibanga kugeza igihe Abalideri b’Ishyaka Ishema bazinjirira mu gihugu , bakandikisha Ishyaka kugira ngo ritangire gukorera ku mugarago.
(11) Twateganyaga kuzajya mu matora y’umukuru w’igihugu yo mu 2017.
None dore imyaka 5 irashize ! Ni igihe cyo gusubiza amaso inyuma, kwibaza no kwisubiza. Ngo utazi iyo ava ntamenya n’aho yerekera.
- Ese Ishyaka Ishema ry’u Rwanda hari igishya ryazanye mu rubuga rwa Opozisiyo nyarwanda ?
- Ese hari umuganda wihariye ryatanze ?
- Ibyo ryasezeranyije abaturage rigitangira ryaba rigeze he ribishyira mu bikorwa?
- Ese intego ryihaye yo guhirika ubutegetsi bw’Agatsiko-Sajya rizashobora gufasha Abanyarwanda kuyigeraho ?
- Ese Abanyarwanda bakiriye bate Ishyaka Ishema ?
- Ishyaka Ishema rizahimbaza rite iyi Sabukuru y’imyaka itanu?
- Ni iyihe ntambwe ikurikiraho Ishyaka Ishema ryiteguye gutera ?
Ibi bibazo hamwe n’ibindi buri wese yakwibaza bizahabwa ibisubizo mu nyandiko zacu zitaha.
BIRACYAZA…..
Nadine Claire KASINGE,
Umunyamabanga mukuru wungirije
w’Ishyaka Ishema ry’u Rwanda.


text:
Yatangiye kuboha yikinira none asigaye yambika abanyamahanga
Alice Nyiramajyambere uboha imyenda, ibishora, amasogisi n’ibyo kwiyorosa akoresheje ubudodo, yabitangiye afite imyaka itandatu none abanyamahanga basigaye bamugana akabambika.
Nyiramajyambere ufite imyaka 24 yatangarije Kigali Today urugendo yanyuzemo kugira ngo abe ageze aho ageze ubu. Yatangiye kuboha afite imyaka ine, ubwo yajyaga kuba mu kigo kirera abana b’imfubyi.
Avuka mu Ntara y’Iburengerazuba, mu cyahoze ari Gisenyi. Kubera ubupfubyi yaje kujya mu kigo cy’impfubyi, ari naho yatangiye kubona abandi baboha, arabikunda, nawe atangira kubyiga.
Yabanje gutangira akoresha uduti akaboha amasogisi akayagurisha. Ku myaka itandatu ishyira irindwi yari yaratangiye kurya ku mafaranga y’umwuga we nubwo yari akiri makeya.
Yagize ati “Ku myaka itanu, itandatu natangiye kujya mbyigana nkajya nicara impande z’abo bantu babikoraga cyane.
Ku myaka irindwi nari maze kumenya kubikora hahandi nagiye mbikora nkajya mbigurisha abashyitsi babaga basuye orphelinat, nkajya nkora za gants nkajya kuzicuruza mu isoko bigenda biza gutyo gutyo.”
Kuri iyo myaka kandi ngo ni nabwo yatangiye gukora kuvureri (couvre-lit) nubwo itabaga isa neza, kuko yari akiri muto ariko ngo zaragurwaga. Gusa abo yarebeyeho yaje kubibarusha kandi aribo yigiyeho kuboha.
Yatangiye amashuri abanza akiboha, kwiga bibanza kumugora, kuko aho yabaga ari hose yabaga yumva, yaba aboha kabone nubwo abandi babaga barimo kwiga. Buhoro buhoro amenyera ishuri ibyo kuboha akabikora nyuma y’amasomo.
Mu kigo yabagamo, babahaga indodo na koroshi bakoreshaga, ku buryo nta kibazo yagiraga. Imbogamizi za mbere mu mwuga we wo kuboha zatangiye ubwo yari ageze mu mashuri yisumbuye, kuko bwo yigaga aba ku ishuri bikamusaba kuboha ari uko agiye mu biruhuko.
Arangije amashuri yisumbuye nibwo yabaye nk’utangiye kubikora by’umwuga. Gusa nabwo kubera ko byari bitaratangira kumuha amafaranga ahagije ashaka akazi akajya abifatanya.Icyo gihe ibyo yabohaga yabitangagamo impano.
Ati “Nanze kubireka burundu ahubwo nkajya mboha nkabitangamo impano ku nshuti zanjye kuko nari nziko ntabona abaguzi. Byageze ubwo abantu benshi batangira kunsaba ngo mbakorere bituma ntangira kubigurisha.”
Yatangiye kwambika n’abanyamahanga
Nyiramajyambere avuga ko aho akorera hakunze kuba abanyamahanga. Iyo babonye ibyo aboha bakunze kumusaba nawe kubabohera, bakamugurira.
Akora akazi k’ubucungamutungo i Rwamagana ariko ngo iyo akazi ari gakeya afata koroshi akaboha ntibibabere imbogamizi.
Nubwo afite akazi, ibyo aboha ni byo bimuha menshi, ku buryo ashobora kwinjiza ibihumbi 200Frw ku kwezi. Ayo amufasha kwishyura ubukode bw’inzu no gufasha umuryango we muri rusange.
Afite inzozi zo kuzakora akagera kure, akagura ibikorwa bye, ashingiye kuri gahunda ya “Made in Rwanda”. Yumva kandi uko ubushobozi buzagenda bwaguka azanigisha abandi akanatanga akazi.
Ati “Biragoye ko wakwaguka ukora wenyine niyo mpamvu ntekereza kuzigisha abandi tugakorera hamwe nkaguka.”
Afite imbogamizi zo kuba atazi kuboha n’imashini kuko ngo hari imideli atekereza gukora afatanyije igitenge n’ubudodo bikamunanira kubyikorera. Avuga ko hari igihe bimusaba kureba umutayeri akamukorera. Ibi byatumye afata ingamba zo kuziga no kudoda n’imashini.
Izindi mbogamizi ahura nazo ni ukugira ngo abantu bamwizere kuko kugeza ubu umuntu amubwira ibyo amukorera akabona kubikora, bityo hari abatinya kumuha amafaranga bibwira ko atari bubikore.
Kuba kandi aba i Rwamagana kandi abakiriya be benshi baba i Kigali biramugora akaba ateganya kuzimukira i Kigali akaba ariho akorera.
Akangurira abandi bakobwa kubyaza umusaruro amahirwe bafite mu Rwanda bagakura amaboko mu mufuka bakareba impano bafite bakazibyaza umusaruro aho gukomeza bategereje akazi cyangwa akimuhana dore ko kaza imvura ihise.
Avuga ko uwamushaka kugira ngo bakorane yamubonera kuri nimero zikurikira 0786108832.
Dukurikire ukanda kuri Like
Ibitekerezo ( 7 )
very inspiring story
Big up to her.
Akorerahe kugira ngo tumenye aho twabona workshop yibintu akora.
Alice, igikorwa cyawe kirashimishije. Uretse ibintu byiza ukora, ukaba unitunze ibikorwa byawe ndabona ari message nziza ku ba jeunes bagenzi bawe cyane cyane abakobwa nibahaguruke biteze imbere bohesha agaciro utanze urugero rwiza.
Courage
Alice courage maaa nanjye nagutangira ubuhamya maaa waranfodeye pe kd courage tukurinyuma maaaa
ntawutashimira uyu munyarwandakazi wacu uretse kuba arikwitezimbere iyi ari nogutuma intego yacu yogukoresha ibyiwacu cyane kurusha ibiva mumahanga izagerwaho vuba ntakabuza(made in RWANDA)reka tubonereho nabandi Bose kwamamaza ibyo bakora kugirango turusheho kubibona vuba murakoze.
Murakoze cyanee! Wowe mukobwa wahisemo Neza Ugahitamo kwihangira umurimo none ubu ukaba ugeze aho kugemurira Amahanga.
Murakoze cyanee!
courrage chr!!!!
Komera mwana w’u Rwanda. Komera ku ntego wiyemeje ntucike intege kandi Imana iri kumwe nawe ibihe byose. Courage!!!


text:
‘Local defense’ b’i Nyagatare basoje ikivi bashimirwa
Kugira ikinyabupfura, ubunyangamugayo, kubana neza n’abandi baturage no gukomeza kuba ijisho ry’umutekano nibyo byasabwe abahoze ari ba ‘local defense’ bo mu karere ka Nyagatare mu muhango wo kubasezerera wabaye kuri uyu wa 10/07/2014 mbere y’uko basimbuzwa urwego ruzitwa DASSOÂ
Aba bashoje ikivi cyabo bizeje ko batazihanganira abashaka guhungabanya umutekano n’umudendezo wa rubanda. Akarere ka Nyagatare kabarirwagamo aba local defence bagera kuri 300.
Bamwe muri bo, cyane cyane abakiri bato n’abisoje amashuri ngo bazashyirwa mu rwego rwa DASSO ruzafata inshingano yo kurinda umutekano w’abaturage byakorwaga na Local defense.
Bazaza Jean Damascene yakoreraga mu murenge wa Gatunda. Avuga ko n’ubwo bashoje ikivi cyabo ariko batashye bishimira ko umutekano baharaniye wagezweho kandi babigizemo uruhare kandi ngo nk’ababitojwe ngo ntibazihanganira uwo ariwe wese washaka guhungabanya umutekano n’umudendezo wa rubanda.
Umuyobozi w’akarere ka Nyagatare Atuhe Sabiti Fred yashimye aba ba local defence ubwitange bagaragaje mu kubungabunga umutekano anabasaba kutazasiga izina ryabo isuri mbi bishora mu ngeso mbi. Yabasabye kurangwa n’ikinyabupfura, kuba intangarugero no kuba ijisho ry’umutekano.
Ubutumwa bwo gukomeza kuba ijisho ry’umutekano kandi nibwo bahawe na Superintendent Safari Christian uyobora polisi y’u Rwanda mu karere ka Nyagatare wabibukije ko kurinda umutekano bidakwiye gukorwa hashingiwe ku myambaro bambaraga gusa, ahubwo bo bagomba kubikora by’umwihariko nk’ababifitemo uburambe n’ubunararibonye.
Urwego rwa Local defense rwashinzwe mu mwaka wa 1996 hagamijwe kunganira inzego z’umutekano ndetse n’abaturage cyane ko bafatanyaga mu kurinda no kubungabunga umutekano.
Abasezerewe babaga muri local defense basabwe kwibumbira mu makoperative kuko aribwo byakoroha guterwa inkunga.


text:
>> Igihe cy'Igisibo
Amasomo yo ku munsi w'Amavuta Matagatifu, icyumweru cya 6 cy'Igisibo
Isomo rya mbere : Iz 61, 1-3a. 6a.8b-9
Umuhanuzi Izayi
1Umwuka w’Uhoraho urantwikiriye, kuko Uhoraho yantoye akansiga amavuta; yanyohereje gushyira abakene inkuru nziza, komora abafite umutima wamenaguritse, gutangariza imbohe ko zibohowe, n’abapfukiranwaga ko bafunguwe, 2kwamamaza umwaka w’impuhwe z’Uhoraho, umunsi w’ukwihorera kw’Imana yacu, guhumuriza abari mu cyunamo bose, 3kwambika ikamba abashavuye b’i Siyoni. Bazambikwa ikamba mu kigwi cy’ivu, umwambaro w’umurimbo mu cyimbo cy’ibigunira, basigwe amavuta y’ibyishimo mu mwanya w’umubabaro. 6aNaho mwebwe muzitwa «abaherezabitambo b’Uhoraho», bazabite «abagaragu b’Imana yacu». 8Nzabaha igihembo cyanyu nta buryarya, nzagirane namwe Isezerano rizahoraho iteka. 9Ababakomokaho bazamenyekana mu mahanga, urubyaro rwanyu rwamamare mu miryango; abazarubona bose bazamenyereho ko ari urubyaro Uhoraho yahaye umugisha.
Kuzirikana : Zab 89 (88), 20a. 21,22.25, 27.29
ZABURI
Inyik/ Nyagasani, ni wowe ufite amagambo y’Isezerano rihoraho.
- Kera wavuganiye n’abayoboke bawe mu ibonekerwa,
- maze uravuga uti «Nasanze Dawudi yambera umugaragu,
- maze musiga amavuta yanjye matagatifu.
- «Ikiganza cyanjye kizamuramira,
- n’ukuboko kwanjye kuzamutize imbaraga!
- Ubudahemuka bwanjye n’impuhwe zanjye bizahorana na we,
- maze azegure umutwe kubera izina ryanjye.
- «We azanyiyambaza agira ati ‘Uri Data,
- uri Imana yanjye, uri urutare nkesha agakiza!’
- Nzamukomereza impuhwe zanjye ubuziraherezo,
- kandi iryo sezerano ntirizasubirwaho.»
Isomo rya kabiri : Hish 1, 5-8
Ibyahishuriwe Yohani Intumwa
Bavandimwe, nimugire ineza n’amahoro 5bituruka kuri Yezu Kristu, umuhamya w’indahemuka, umuvukambere mu bapfuye n’umugenga w’abami bo ku isi. Koko Kristu aradukunda; yadukijije ibyaha akoresheje amaraso ye, 6maze atugira ihanga rya cyami n’abaherezabitambo, kugira ngo dukorere Imana Se. Naharirwe rero ikuzo n’ububasha, uko ibihe bihora bisimburana iteka! Amen! 7Nguyu araje rwagati mu bicu, maze icyitwa ijisho cyose kizamubone, ndetse n’abamuhinguranyije: imiryango yose y’isi izajya mu cyunamo ku mpamvu ye. Ni byo koko! Amen! 8Ni jyewe Alufa na Omega, Intangiriro n’Iherezo, - uwo ni Nyagasani Imana ubivuga - Uriho, Uwahozeho kandi Ugiye kuza, Umushoborabyose.
Ibango-ndirimbo ribanziriza Ivanjili : Iz 61, 1
Ikuzo n’ibisingizo ni ibyawe, Nyagasani Yezu.
- Umwuka w’Uhoraho uragutwikiriye,
- Yakohereje gushyira abakene Inkuru Nziza y’umukiro.
Ikuzo n’ibisi + Luka Muri icyo gihe, 16Yezu ajya i Nazareti aho yari yararerewe, maze nk’uko yabimenyereye, yinjira mu isengero ku munsi w’isabato; nuko arahaguruka ngo asome Ibyanditswe bitagatifu. 17Bamuhereza igitabo cy’umuhanuzi Izayi, arakibumbura, abona ahanditse ngo 18«Roho wa Nyagasani arantwikiriye, Kuko yantoye akansiga amavuta, agira ngo ngeze Inkuru Nziza ku bakene, ntangarize imbohe ko zibohowe, n’impumyi ko zihumutse, n’abapfukiranwaga ko babohowe, 19kandi namamaze umwaka w’impuhwe za Nyagasani.» 20Yezu abumba igitabo, agisubiza umuhereza maze aricara; mu isengero bose bari bamuhanze amaso. 21Nuko atangira kubabwira ati «Ibiri mu isomo mumaze kumva, mumenye ko byujujwe uyu munsi.»
Ivanjili Ntagatifu : Lk 4, 16-21
+ Luka
Muri icyo gihe, 16Yezu ajya i Nazareti aho yari yararerewe, maze nk’uko yabimenyereye, yinjira mu isengero ku munsi w’isabato; nuko arahaguruka ngo asome Ibyanditswe bitagatifu. 17Bamuhereza igitabo cy’umuhanuzi Izayi, arakibumbura, abona ahanditse ngo
18«Roho wa Nyagasani arantwikiriye,
Kuko yantoye akansiga amavuta,
agira ngo ngeze Inkuru Nziza ku bakene,
ntangarize imbohe ko zibohowe,
n’impumyi ko zihumutse,
n’abapfukiranwaga ko babohowe,
19kandi namamaze umwaka w’impuhwe za Nyagasani.»
20Yezu abumba igitabo, agisubiza umuhereza maze aricara; mu isengero bose bari bamuhanze amaso. 21Nuko atangira kubabwira ati «Ibiri mu isomo mumaze kumva, mumenye ko byujujwe uyu munsi.»


text:
Bamwe mu bahinzi b’ingano mu karere ka Nyabihu barasaba isoko rihoraho ku musaruro wabo.
Aba bavuga ko nubwo umusaruro wi’ngano utabagumaho ariko ngo igiciro cyawo kiracyari gito bakurikije imbaraga batakaza, batanga urugero rwo kuba ikilo kimwe bakigurisha ku mafaranga 280 frs ariko ku bwabo bakumva yaba 400.
Guhinga ingano baguze imbuto, ifumbire y’ubwoko burenze bumwe, ugujije amafaranga ibigo by’imari.ni bimwe mu byo bamwe mu bahinzi b’ingano mu karere ka Nyabihu bagaragaza nk’imbogamizi muri ubu buhinzi.
Kubwabo basaba ko ubuyobozi bwashyiraho igiciro kibanogeye aho kugishyirirwaho n’ababagurira.
Ubuyobozi bw’akarere ka Nyabihu buherutse kudutangariza ko ikibazo cy’isoko ry’umusaruro w’ingano kitarakomera kuko buri muhinzi abona aho agurisha umusaruro.
Icyakora ngo hari inyigo yo kubaka uruganda rwongerera agaciro uwo musaruro bityo ukaba wakurura n’isoko rihoraho.
Abo mu Murenge wa Kintobo no mu wa Rurembo na Mulinga mu karere ka Nyabihu bahuriye kuri iki kibazo gishobora no kuba kiri mu bindi bice by’igihugu.
Gusa abakora ubu buhinzi bemeza ko bubatunze nubwo butabateza indi ntabwe kubw’ibiciro by’isoko.
Ikigo cy’igihugu cy’ubuhinzi RAB kigaragaza ko buri mwaka haboneka umusaruro uri hejuru ya toni ibihumbi 70 mu gihugu hose. Mu gihe Nibura hectare imwe ihinzeho ingano isarurwaho toni 2 n’igice mu gihe ikigo RAB kifuza ko ugera kuri toni 4 mu 2020.


text:
Bavuga ko bakimara gutorerwa kuyobora umudugudu ntawari uzi inshingano,ariko uko bagenda bahugurwa ngo bibungura byinshi bibafasha kuba abayobozi beza.
Mukansanga Gaudence,uyobora Umudugudu wa Kiruhura mu Kagali ka Cyasemakamba mu mahugurwa yatumye ahindura imyumvire no kumenya kugira igenamigambi ry’abaturage ayobora mu mudugudu.
Yagize ati”Amahugurwa yatumye tumenya ko natwe tugomba kugira igenamigambi ry’abaturage tuyobora mu mudugudu,tudategereje gusa ibiva kunzego zidukuriye. Amahugurwa ku miyoborere ni ngombwa aradufasha.”
Rugazura Medard umuyobozi w’Umudugudu wa Kabeza mu Murenge wa kibungo,avuga ko amahugurwa kuribo ari ngombwa cyane kuko abenshi bajyaho batazi inshingano zabo neza kuburyo igihe batarahugurwa baba bahuzagurika.
Yagize ati”Nkanjye nkimara gutorwa,sinari nzi inshingano z’umuyobozi w’umudgudu mbese narahuzagurikaga.Gusa nubu numva bidahagije,dukeneye amahugurwa menshi kuko turamutse dukoze neza uko bikwiye byakihutisha iterambere,bipfiye hasi nabyo byagira ingaruka.”
Umuyobozi ku rwego rw’igihugu w’umuryango YIM(Youth Impact Mission)utanga amahugurwa kubijyanye n’imiyoborere, avuga ko urwanda rukeneye abayobozi bafite vision n’imikorere myiza ariyo mpamvu bahugurwa abayobozi munzego z’ibanze n’urubyiruko.
Yagize ati”Iyo tubahugura tubabwira kugira cyerekezo 2020 twabigezeho ubu turashaka 2050. Tugomba kugira viziyo nibyo tubakangurira.Tubabwira ko ibirenge bidashoboya gukandagira ahantu ibitekerezo bitabanje.”
Akarere ka Ngoma gatangaza ko abayobozi b’imidugudu kuva batorwa muri Werurwe 2016,bamaze guhugurwa rimwe gahunda yabaye kubo mu gihugu bose.Gusa ubuyobozi bw’aka karere buvuga ko ubundi hajya habaho andi mahugurwa y’abayobozi b’imidugudu kubufatanye n’umushinga IRC,gusa ngo uyu mwaka ntayateganijwe.
Dukurikire ukanda kuri Like
Ibitekerezo ( 2 )
Abo ni abayobozi babanyeshuli Muri Vision Conference yabereye Ngoma barimo kwiga ku AMAHAME ATANU YURUFATIRO MUBUYOBOZI (5FOUNDATIONAL PRINCIPLES OF LEADERSHIP) aho bahugurirwaga hari Nabayobozi Bimidugudu nutugari muri salle itandukanye BIGA INGESO NDWI ZABANTU BAZANIMPINDUKA (7 HABITS OF HIGHLY EFFECTIVE PEOPLE)Kubera ko bose bahugurwaga na Youth Impact Mission (YIM)niyompamvu wabyitiranyijeho gato
Ariko ntimugakabye! aba se ni ba midugudu cg ni abanyeshuri!


text:
Nkuko abahanga mu bijyanye n’imibanire hagati y’abantu n’abandi babigaragaza, ngo burya uburyo witwaye mu busore n’ubukumi bwawe, nibyo bigira uruhare runini cyane mu miterere y’urugo uzagira mu gihe uzaba umaze kwambikana impeta y’ubutazatandukana n’uwo wihebeye ukamutoranya mu bandi bose.
Umwanditsi akaba n’umujyanama mu bijyanye n’ingo, Dave Willis atangaza ko nubwo kenshi yagiye agaragaza ingingo z’ingenzi zafasha umuntu kuba umufasha mwiza igihe yamaze gushyingirwa, yaje gusanga ibyemezo by’ingenzi kandi bigira ingaruka ku rugo ari ibyo uba warafashe ukiri ingaragu.
Mu nkuru yanditse ku rubuga Patheos, Willis agaragaza ibintu abasore bakiri ingaragu bashobora gukurikiza, bikazabagirira akamaro ndetse inyungu ikagera ku bagore n’abana babo igihe bazaba bamaze gushinga ingo.
Niba ukiri ingaragu uragirwa inama yo gukurikiza ingingo zikurikira, kugira ngo ubashe kubaka umusingi w’umurage wawe.
1. Gukunda umurimo
Hari bamwe mu bagabo bafite ingo zasenyutse ndetse nta kintu gifatika bigeze bageraho mu buzima bwabo, bitewe no kudakunda gukora cyane. Aba usanga igihe bahuye n’imbogamizi bahitamo gutera umugongo ibikorwa bari batangiye kubera gutinya guhangana n’ibibazo.
Gukunda umurimo ukiri muto nyamara ni kimwe mu bintu bifasha kubaka ejo hazaza heza, ku buryo n’igihe ushyingiwe udaterwa ubwoba n’inshingano ziba ziyongereye. Uretse kuba n’igihe ushaje ubasha gusigira abo wabyabye umurage ufatika, banakwigiraho nabo bagakura bakunda gukora cyane.
2. Kwiha gahunda ifatika irebana n’imikoreshereze y’umutungo ufite
Uko ushyira imbaraga mu gukunda umurimo, ni nako ukwiye kuzishyira mu kwiga no gushyiramo umurongo ufatika urebana n’uburyo uzajya ukoresha umutungo wawe.
Iki ni kimwe mu bizakurinda guhura n’ibibazo benshi mu bagishyingiranwa bahura nabyo, aho usanga binjiza amafaranga runaka ariko ntibagere ku iterambere kuko nta n’umwe muri bo uba waragennye gahunda ifatika y’uburyo amafaranga yinjira n’uko akwiye gukoreshwa.
Niba ushaka kuzaha umuryango wawe impano isumba izindi ariyo rugo rwiza, iga gukoresha amafaranga make kuyo winjiza ahubwo ushyire imbere kwizigama uteganyiriza ibikorwa by’igihe kirekire nko kugura cyangwa kubaka inzu, kandi amadeni uyagendere kure.
3. Kudahunga inshingano zawe
Benshi mu basore n’inkumi b’iki gihe usanga bahunga inshingano, ku buryo iteka iyo ugiye kubasaba gukora ikintu runaka ubona basa n’abafite icyapa mu mpanga y’abo kigira giti ”Winshungiraho”.
Hari abumva ko ubwigenge, ari ukubaho nta muntu n’umwe ufite uburenganzira bwo kukubaza impamvu hari ibitakozwe cyangwa byakozwe nabi. Ibi bigira uruhare runini mu kwangiza ejo heza hawe, bikanatuma utabasha gusobanukirwa no kubahiriza inshingano zawe.
Aho guhunga inshingano, haranira kuzihabwa kuko bituma urushaho kwaguka mu bitekerezo no guhora witeguye gukora ibishoboka byose ngo ubonere igisubizo ikibazo icyo aricyo cyose cyavuka.
4. Gukomera ku bumanzi bwawe
Willis avuga ko nubwo adashobora kwirengagiza ko turi mu kinyejana kirangwamo ibigusha byinshi byakururira umuntu kwishora mu mibonano mpuzabitsina atarashyingirwa, kuyigendera kure bizatuma wubaka urugo rwiza.
Hari abo usanga bahitamo gukomera ku bumanzi bwabo, ariko nyamara aho gukora imibonano mpuzabitsina bagashoka inzira zo kureba filimi z’ubusambanyi, biza biherekejwe no kwikinisha.
Niba ukiri ingaragu haranira kugendera kure ibikorwa byose biganisha ku mibonano mpuzabitsina, kuko uretse kuba ari ukurinda icyubahiro cy’umukobwa mukundana cyangwa muteganya kugirana umubano, bizanagufasha kuzagera ku byishimo n’umunezero urambye igihe uzaba umaze gushaka umugore.
5. Kwiga kuba umugabo nyawe hakiri kare
Koresha amahirwe ufite yo kuba ukiri ingaragu, utangire kwiga kuba umugabo nyawe, bitari mu buryo bw’imisusire, igihagararo n’imyambarire nk’uko bamwe babitekereza ahubwo mu myitwarire.
Mbere yo gushaka umugore ugomba kubanza kumenya ko umukobwa wese akwiye kubahwa, ndetse ukamugirira nk’uko wifuza ko nyoko cyangwa mushiki wawe bagirirwa.
Ibi bizagufasha kuzagira urugo rwiza, kuko igihe uzaba umaze ku rushinga, umugore wawe utazamubonamo igikoresho ahubwo uzamufata nk’umufasha mugomba kuzuzanya muri byose.
6. Kurushaho kwegera Imana
Abemera Imana bose bahuriza ku kuba iyo umuntu ashyize imbere gusenga no gukora ibikorwa byiza, Imana idashobora kumutererana ahubwo irushaho kumuba hafi no guha umugisha imirimo ye yose.
Waba warashatse cyangwa ukiri ingaragu, gushyira Imana ku mwanya wa mbere ni ngombwa cyane kuko bituma urushaho kwikunda, ndetse n’urukundo ufitiye abandi, ndetse igihe uri mu bibazo ntiwihebe cyangwa ngo wishore mu ngeso mbi.
Kwegera Imana ntibivuze kujya mu rusengero gusa, ahubwo wanabinyuza mu gukoresha impano zitandukanye ufite mu bikorwa bituma abandi barushaho kumererwa neza.
Daniel MUKESHIMANA/Umubavu.com


text:
Umunyamabanga nshingwabikorwa w’umurenge wa Gitambi mu karere ka Rusizi ngo arashinganisha abaturage bo mu mudugudu wa kabonabose akagari ka Hangabashi, bitewe n’uko muri aka gace hari kugaragara amarozi ari gutera impfu za hato na hato.
Mugitondo cyo ku itariki 6 Mata 2018 ni bwo humvikanye inkuru y’umugabo winjiye mu rugo rw’uwitwa Mukankusi Anastasie utuye mu mudugudu wa Kabonabose akagari ka Hangabashi umurenge wa Gitambi ni mu karere ka Rusizi,ngo uyu mugabo yaje avuga ko uyu mukecuru yamuroze bityo ngo yari aje ngo amurogore,uyu mugabo akigera muri uru rugo yahasanze umusaza wari uhacumbitse maze aramwahuka aramukubita bimuviramo gupfa,afata uyu mukecuru aramukubita kugeza ubwo amugize intere aho abaganga bamushyizeho ibipfuko(Isima) ku kaboko.
Kuva icyo gihe muri uyu mudugudu hagiye humvikana amakuru menshi y’abaturage bari kugaragaza ko barozwe ndetse abandi bakavuga ko hari abagiye bapfa bishwe n’amarozi gusa Mukankusi Anastasie we ahakana ko atari umurozi ahubwo ko ari urwangano afitiwe n’umuryango.
Kanda hano wiyandikishe
Kuri uyu wa gatatu ubuyobozi bw’uyu murenge bwagerageje guhosha umwuka mubi uri kuhagaragara bityo umunyamabanga nshingwabikorwa w’uyu murenge HABIMANA Emmanuel yabwiye TV/Radio one ko ashinganishije abaturage abereye umuyobozi ngo kuko hari ibimenyetso byinshi biri kugaragara muri aka gace bishobora guherwaho byemezwa ko ibiri kuhaba biri guterwa n’amarozi.
Muri aka karere ka Rusizi hakunze kuvugwa amarozi menshi gusa nta muyobozi wemera ko abaturage barozwe mugihe nta muganga wabyemeje, ibirozi by’ibishumurano bikunze kwica abatari bake aha akaba ari naho HABIMANA Emmanuel ahera avuga ko yamaze kubona ipfundo ry’ikibazo bityo ko agiye kugihagurukira kugeza ubwo azakusanya ibimenyetso simusiga bigaragaza ko abakekwa koko ari abarozi maze bagashyikirizwa ubutabera.


text:
Uburyo bworoshye wahamo impano uwo ukunda muri iyi minsi mukuru.
Nkuko bisanzwe kumpera z’umwaka abantu benshi bifuza gutanga mpano ku nshuti zabo cg miyango yabo murwego rwo kubifuriza kugira ibihe byiza. murukali twabashyiriyeho uburyo bworoshye bwo gutanga impano utavuye aho uri, ushobora gukoresha internet ugahitamo mu mapaki arimo imbuto aboneka kurubuga murukali.com cg ugakoresha telephone yawe(Call, SMS, Whatsapp) ukatubwira icyo wifuza ko cyajya mu paki tukakigeza kuwo wifuza guha impano. ushobora kwishyura ukoresheke visa or master card aho tukoherereza link muri email yawe ukabasha kwishyura, cg ukishyura na mobile money uho wishyura utarengejeho ayo kubikuza. ushobora kubikora utunguye uwo ushaka kubiha muburyo bworoshye. tumugezaho ibyo umuhahiye bimeze neza nkaho ari wowe wigiriyeyo. biroroshye, birahendutse, birashimishije. kubindi bisobanuro mwaduhamagara kuri 0788525816.


text:
Amateka y’igihugu cyacu (igice cya 2) : Isengesho ry’ umwami Rudahigwa.
Isengesho rihebuje umwami Mutara wa 3 Rudahigwa (1931-1959) yavugiye i Nyanza ku Cyumweru le 27 Ukwakira 1946 aragiza u Rwanda Nyagasani Yezu n’Umubyeyi we Bikira Mariya
Nyagasani Yezu, Mwami w’abantu bose n’uw’imiryango yose, wowe hamwe n’umubyeyi wawe Bikira Mariya umugabekazi w’ijuru n’isi.
Jyewe Mutara Charles Leon Pierre Rudahigwa ndapfukamye kugira ngo nemeze ko ari mwe bagenga b’inteko b’u Rwanda, mukagomba no kutubera umuzi ushingiweho ubutegetsi bwarwo n’ingoma yarwo.
Nyagasani Kristu-Mwami, ni wowe warwiremeye, uruha abategetsi bo kurugenga mu izina ryawe. Ugumya kurugwiza uruyobora ku ngoma nyinshi rutarakumenya.
Igihe warurindirije ubonye kigeze, uruha kogeramo ingoma yawe. Uruzanamo intumwa zawe zo kurugwizamo urumuri rw’amahame abeshaho iteka. Urwoherezamo kandi n’abo kururera ngo barwigishe ubutegetsi barutoze amajyambere y’ibyiza bikiza byose hano mu nsi.
Natwe abanyarwanda twese twemeje ku mugaragaro ko tukuyobotse ukaba uri umwami wacu. Twakiranye icyubahiro amahame abeshaho y’Ubwami bwawe.
Mwimanyi nguhaye igihugu cyanjye cyose, abo tuv’ind’imwe nanjye ubwanjye.
Abagabo barutuyemo, ubahe umutima w’ubudacogora mw’ishyaka, barurwanira ryo kurushyira imbere no kurukomezamo amahoro wazaniye isi yose. Ubavanemo imico ya kera yo kugirirana nabi no guhuguzanya, no kubeshyerana, no kwiba no kwambura n’izindi ngeso mbi zose zidahuje n’ubuvandimwe wifuza kubona bwirambuye mu ngoma yawe.
Ubagwizemo inema zibamurikira, zibajijura zibavanemo ubunebwe n’ingeso zindi zose za gipagani zirenga itegeko ryo gusenga Wowe wenyine Mungu waremye byose.
Abagore ubahe umutima w’ubudahinyuka, barubere mu nteko barutegeye urugori, barere neza abana waduhereye kurugwiza.
Barememo imitima yabo, bayishyiremo icyubahiro cyawe n’urukundo rw’ingoma yawe, n’urw’igihugu cyacu cy’u Rwanda.ingo rero zarwo zose uzikomezemo amahoro, abashakanye bahuze imitima, babe nk’umubiri umwe nk’uko nawe umeranye na kiliziya yawe.
Abatware ubahe kubategekena ubutabera, barutsindemo akarengane n’imigenzo mibi yindi yose, inyuranyije n’ubutungane watwigishije. Ubwo ubakomezamo umwete wo kwirinda ingeso za gipagani zo kwangana no kwiremamo ibice by’inzangano zatuma urukundo utwifuzamo rudashinga imizi mu gihugu cyawe.
Ubatsindire kuryryana mu migenzereze yabo, ubatsindire guhendana ubwenge no guhemukirana mu nama bajya zo kugutunganyiriza u Rwanda wabaragije.
Ubarinde kurenga ku masezerano no kwica umugenzo mwiza w’ubwanga-umugayo, ubahe guca imanza zitunganye no kutagira uwo barenganya, ngo barengere uwo bikundiye. Ubatsindire kurwarana inzika, no kugira uwo bayirwara mu ngabo zabo.
Ubahe kwirinda kugira uwo bagambanira, cyangwa ubagambanaho byo kurengenya umuntu numwe mu Rwanda rwawe.
Ubavaneho rero imigenzo yose ya gipagani, inyuranije n’ingoma yawe.intumwa zazanywe no kutwigisha amahame y’ibibeshaho iteka n’abajanywe no kuyobora inzira y’ibyerekeye amajyambere natwe bene igihugu twese, dushyire hamwe dutunganye imirimo yacu, dushyizeho umwete ari wowe tuyikorera.
N’amahanga yose uko anagana tugusingirize mu ruhame tugira tuti: Kristu Mwami n’umubyeyi we Bikira Mariya baragahorana ibumbye byose, ubunubu n’iteka ryose. Amina
Jean de Dieu Musemakweri


text:
Umucamanza John Maviko, kuri uyu wa Mbere yemeje ko mu gihe abashakanye batandukanye bazajya bagabana ibyo bakoreye kuva babana.
Yagize ati “Umuntu ntashobora gushyingiranwa n’undi hanyuma nibatandukana ajyane ibirenze ibyo akwiye.”
Yakomeje avuga ko kwemera ko abashakanye bazajya bagabana bakaringaniza igihe batandukanye, byatuma abantu bazajya bashaka nyuma bagasaba gatanya kugira ngo batware ibirenze ibyo bari bafite.
Mu busabe bwa FIDA bwo mu 2016, yavugaga ko ingingo ya 45, agaka ka gatatu k’itegeko rigenga gushyingiranwa inyuranye n’Itegeko Nshinga, kuko iteganya ko mu gihe abashakanye batandukanye bagabana ibyo buri umwe yagizemo uruhare.
Itegeko Nshinga ivuga ko abashakanye abafite uburenganzira bungana. FIDA ikagaragaza ko ibyerekeye gatanya bigira ingaruka ku bagore kuko akenshi usanga ari bo bahura n’ubuzima bubi nyuma yo gutandukana n’abo bashakanye.
Nkuko Reuters yabyanditse, Umuyobozi wa FIDA, Josephine Mong’are, yavuze ko ari umunsi ubabaje ku baturage ba Kenya bose kubera uyu mwanzuro, cyane cyane abagore batari bake.
Ubushakashatsi bw’ishami rishinzwe ubucuruzi muri Loni bwo mu 2014, bugaragaza ko muri Kenya abagore bafite umutungo ubanditseho bonyine cyangwa bahuriyeho n’abagabo babo bari munsi ya 7%.


text:
AMOUR EN COURS PART 12
aho twagarukiye ubushize!
.
john nawe ati: sha kabsa, gukira biri kure cyane, gusa nzi umuntu ushobora kugufasha akamuvura, kuko kera yarazivuraga zigakira gua ubu sinzi ko akihaba! david: john, ndakwinginze mfasha tujye kureba uwo muntu!
.
PART 12
.
tuve kuri ba david, twigire mubitaro aho jack arwariye, yvette yicaye gutatebe karaho hafi muricyo cyumba arimo gusoma agatabo, angel nawe aba arahageze abonye yvette agwa mukantu, aravuga ati: yvette! kutambwiye ngo tuzane!? yvette nawe ati: shn, ntago narinzi ko ufite gahunda yo kuza hano! angel ati: eeeh! nonese jack maerewe ate yvet!? yvette nawe ati: shn, arasinziye, muganga amaze kumbwira ngo simukangure, gusa nyine ngo uyu munsi nka saa saba baramusezerera atahe! angel ati: wooow! mbega byiza wee! ndumva nishimye….. atarakomeza yvette ahita amubaza ati: nikose angel, noneho sandrine wamushizehe ko mutari kumwe!? angel ati: shn, ngo yagiye muri fete…….. akivuga abona yvette arikanze ahita amubaza ati:hhm! niko se yvette,ubayiki ko wikanze!? yvette nawe ati: sha uvuze fete nibuka ko nanjye hariyo bari bantumiyemo, disi john noneho azanyirenza! angel ati: eheee! ubwo se kuki utagiyeyo disi!? yvette ati:shahu rero angel buriya ibintu byaranshanze pe, nsigaye nicara muri class ngatekereza jack, narya nkamutekereza mbese niwe usigaye uba mubwonko bwanjye gusa pe, sinzi impamvu! angel ati:eheee! niko se yvette urwo surukundo buriya!!? yvette nawe yitsa imitima avuga mukajwi gato ati: sha byashoboka kabsa, kuko kuva namubona yanze kumvamo pe!
.
.
tugaruke kuri david na john, bo bashyize sandrine mumodoka, ibyamafete baba babiretse bamujyana kuri uwo mugabo john yavuze uvura phrostevilia. bagiye inzira yose david imyenda yatose kubera amarira, john warutwaye ndetse arinawe waruzi aho bagiye, ntahandi yajyanye david atari muri rwa rupangu rwabo raphael arinda, bahageze bavamo david aterura sandrine barinjira, bagezimbere john abwira david ati: witonde ugire umutima ukomeye kandi ntufunge umutwe utatuma tuvahano turi imirambo twese! david ati: yeeeh! kuberi…… atarakomeza bumva umuntu nkahi hirya ati: murashaka ko mbafashiki basha!? kumbe ni raphael,john ahita yigirisha ubwoba aravuga ati: tu.. tur.. turashaka ko udutabara, phrostevilia yaduteye! raphael ati: uwo mukobwa niwe se yafashe!? david nawe ati: yego rwose ndakwinginze mutabare! raphael ati: hashize igihe kingana gite!? john ati: niminota 45 gusa! raphael ati; ngaho munkurikire! ubwo bahise bamukurikira, bamanuka ahantu hijimye hasi muri cave, bagezemo raphael acana agatara, david abonye ukuntu ahantu hameze yumva agize ubwoba, hari huzuye impu zibisimba, uducumu, udupanga, imiheto, ibicuma, ndetse nibindi bintu byinshi biteye ubwoba, raphael ahita avuga ati: murambike kuraka gakeka sha, turebe ko haricyo byatanga! ubwo david yahise abikora vuba cyane, raphael yikoza mukumba karaho hirya azana agacuma gacumba umwotsi akazengurutsa sandrine umubiri wose arangije amukora mwijosi, kubikanu ndetse no kunda neza neza nkuko john yabikoze, arangije areguka areba david aramubaza ati: uyu mukobwa afite abavandimwe!? david ati: hoya ntanumwe gusa afite nyina wenyine niwe babana!
.
.
raphael nawe ati: wooow! noneho ararokoka uyu mukobwa rwose! john ahita yibazisha ati: yeeeh! uramuvura se muze!? raphael ati: iyi ndwara iterwa nabakurambere, buriya harumuntu wapfuye kera wo mumuryango wuyu mukobwa afitiye amadayimoni ideni, buriya nayo arimo kwishyuza ibyayo….. david nubwoba bwinshi ati: ayiiih! ubwo se….. atarakomeza raphael ati: ubwo rero kugira uyu mukobwa akire nuko undi wo mumuryango we apfa, akamusimbura! david ati: eheeeee! mana yanjye weee, hoya wee! raphael ati: ese ubundi sha, uyu mukobwa wowe niki cyawe!? john ahita avuga ati: ni umukunzi we! yitwa sandrine raphael ati: eee! ubwo rero arahitamo kujya kwic nyina akabona umukunzi we cyanga areke apfe! ubwo david yarebye sando aho aryamye, aratekereza cyane namarira menshi arangije ahita avuga ati: sawa ntakibazo ndajya kwica nyina ariko sandrine abeho! david yavuze atyo, raphael arijijisha aba akanze kukabuto kakantu kameze nka radio, john nawe ahita afata david ukuboko aramubwira ati: david ndakwinginze wikwisiga amaraso yumubyeyi urengana, ndakwinginze ntumwice! david nawe ati: john rekeraho, ngomba kubikora, reka mwice ntakundi! raphael nawe ati: rata wowe, genda wice nyina wa sandrine ubundi nawe ubone ibyo ukeneye byose!sibyo!? david nawe ati: ntakibazo ndabikora muze! john nawe ati: david mbabarira wikwica umukecuru wabandi, ndakwinginze nyumva….. rapahel ahita avuga ati: ahubwo rata ubu urumo gutinda, nutabikora mumasaha 30 biraba birangiye, ubwo njye turabonana nugaruka! ubwo david yahise aterura sando barazamuka, bageze ruguru john ahita avuga ati: sandrine bumushyize muri kiriya cyumva nuza urahamusanga uje no kwishyura! david nawe ati: nonese urahasigara!? hoya nanjye hari aho ngiye ariko ndahita ngaruka, uretse ko ntacyo aba! ahubwo nibagiwe urufunguzo rwanjye! david ati: sawa mwana john, reka nihute! ubwo john yasize sando aho ahita agenda john nawe agaruka muri cave, agezemo atangira guseka ati: haha! niko raphae! uziko urumuhanga byahatr wangu, mbega ahantu hateye ubwoba wee! raphael ati: haha, njye ndakaze mn, wabonye ukuntu nijijishije nkamufata nkafata amajwi! john ati: sha nabibonye, gusa nizere ko uzayumva atazumva impamvu yatumye david ajya kwica uriya….raphael nawe ati:umva yewe, wowe se ntiwabonye igihe nakandiye buto, ntanijambo sandrine ririmo!
.
.
tugaruke kuri angel na yvette mubitaro bo baracyiganirira gusa jack we ntarakanguka, angel ati: nonese kuberiki iwanyu babyanze shn!? yvette nawe ati: yewe nabo baracyatekereza ko abakene batera umwaku, nagerageze kubibumvisha ariko bananiye pe, ngo ntago bafasha abatindi! ubwo angel we yikije imitima ahita asubiza ati: yewe ntakundi byamera buriya! yvette arongera ati: ariko ntakibazo, harinzu nahise mbagurira bazajya babamo ndetse ndizera ko ntacyo bazamburana pe! angel nawe ati: yoooh! disi wakoze cyane kandi jack nakanguka araza kugushimira cyane kubwo kubitaho! yvette ati: yewe, ntampamvu umuntu atafasha kandi ashoboye, ahubwo se angel!! angel nawe ati: iki se yvet, vuga nguteze yombi! yvette nawe ati: buriya jack nabyuka mpite mubwira byabindi!? angel ati: egoko! uzaburetse pe kuko ushobora kumubwira ko umukunda ataratungana neza mumutwe u…… atarakomeza yvette ahita avuga ati: ariko koko nibyo,reka mbe ndetse.
.
.
kurundi ruhande david we yageze imbere yurugo rwaba sandrine, aracyari kwibaza kucyo yakora ariko akabona kwica nyina wa sando bikomeye, ndetse byakomeje kumwangira hita akata imodoka yerekeza mukabari kari nko muri 3km uvuye kwa sando, agezemo abona ikigabo kimwe mubyaharindaga, arakibaza ati: bite se boss wanjye!? ikigabo nacyo kiti: yo, salama niga! ngufashiki se!? david nawe ati: ndashaka umuntu naha akazi….. atarakomeza abona umugabo ukiri muto, urimo kurira nkaho hirya agenda asaba buri uwabonye wese, ati: wambabariye ukampa amafaranga koko!! ubwo david yahise areka cyakigabo aragenda afata wawundi wasabaga ukuboko aramusohora amujyana mumuodoka ye aramubwira ati: numvise ushaka amafaranga nibyo!? umugabo nawe ati: yego rwose, umugore wanjye yagiye kubyara kubitaro ,mbura amafaranga yo kwishura none naduke narimfite naje hano nkina urusimbi ngira ngo ndebe ko yakwiyongera nkabona ayo kwishyura none natwo baraturiye! ubwo david yagize agahinda ariko ntiyabyerekana, ahita abaza umugabo ati: witeguye gukora akazi, ukabona amadolari 2000!? umugabo ati: yego rwose uko kaba kameze kose! david nawe ati: genda unyicire umukcuru usanga mu nzu iri kuriyi adress amafaranga ndayaguha urangije! umugabo ati: eheee! ngo mwice!? david ati: nsubiza amafaranga yanjye nimba utabishaka! umugabo ati: sawa, ndabikora!ndamusanga kuru rugo se, iyi niyo nimero yaho!? david nawe ati: yego kandi hasigaye amasaha make, ihute ubikore kare! umugabo nawe nubwoba bwinshi ati: sawa, mukanya ngusange hano rero! ubwo umugabo yavuyeho aragenda, david ahita aturika ararira, agahinda kenda kumutina, asigara aboroga mu modoka ye!
.
.
umugabo yahise agenda yihuta, aragenda akomangira mukecuru ariko akumva atinze gufungura, ahita yica urugi arinjira, yinjira arakaye, agezemo asanga mukecuri arimo kurya utwa nimugoroba, amubonye ahita avuga ati: bite mwana wa! umugabo yanga gusubiza ahubwo areba umukecuru cyane atangira gushoka amarira mumaso, mama sando ati: niko se mwana wanjye, ko urira! cyo ngaho icara dusangire umbwire! umugabo nawe ati: mukecu buretse gato ndaje, buretse kurya ndaje dusangire! ubwo umugabo yahise agenda agaruka afite amajerekani abiri ya petrol, mama sando amubonye arikanga, aramubaza ati: mwana wa… atarakomeza, umugabo aravuga ati: mukecu narinje kukwica, gusa ntago nabishobora kwica umuntu, ahubwo fata utwawe twingenzi tuve hano! ubwo mukecuru nawe yahise abona ko umugabo abikoze hari impamvu, afata utwe twingenzi, wamugabo asuka petrol munzu yose, dore ko ari na zimwe niba zubakishije imbaho, arangije barasohoka afata akabiriti arayishumika. mukecuru ati: niko yemwa!….. umugabo ahita avuga ati: humura mukecu, ndakubwira byose! ubwo umugabo yahise ajyana mukecuru amusiga ahantu, amubuza kuhava, arangije ahita ajya kureba david, david amubajije uko byagenze amubwira ko yatwikiye umukecuru munzu, david nawe ntiyashidikanya ahita yishyura umugabo, acana imodoka ye anyura kwa sando koko asanga inzu yagurumanye kuburyo urimo imbere atabasha kurokoka,ndetse irimo no kuzima, police nabaturage bahuruye. wa mugabo we ntakindi yakoze, yahise ajya gufata mukrcuru amujyana iwe, aramubwira ati: humura ube usigaye hano, ndaje ngiye kureba madamu kubitaro ninza ndakubwira byose! mukecuru nawe nubwoba bwinshi ati: yego ntakibazo mwana wanjye! ubwo umugabo yasize aho mukecuru, ahita ajya kureba umugore we kubitaro, kugira ngo amwishyurire bamubage!
.
.
john we aho ari, arimo kuvugira kuri phone, phone iti: none ubu tuvugana yagiye kubirangiza!? john nawe ati: yego kabsa, ndaza kubabwira uko byagenze! phone iti: yego sha, ukoze akazi keza! john ati: nonese kellia amerewe ate!? kumbe arimo kuvugana na papa kellia! papa kellia ati: nibirebire wamwana we! john nawe ati: nukwihangana, ariko muhumure bigiye gucamo.
.
.ESE JACK NIYUMVA YVETTE AMUKUNDA AZEMERA KUREKA SANDRINE!?
.ESE SANDO NAMENYA KO DAVID ARIWE WISHE NYINA BIZABA BITE!!?
.
.
.NTUCIKWE PART 13.. LOADING…..


text:
Igisubizo: Muri iki kibazo hakubiyemo ikibazo gikomeye cyo kutumva neza, kubw’ikubitiro, icyo Isezerano rya Kera n’Irishya biduhishurira kuri kamere y’Imana. Abandi bibaza icyo kibazo bagira bati “Imana yo mu Isezerano rya Kera ni Imana y’uburakari no guhora, ariko Imana tubona mu Isezerano Rishya ni Imana yuje urukundo”. Kuba Bibiliya ari inzira Imana yagiye yihishurira abantu gahoro gahoro binyuze mu mateka hamwe n’ubusabane bwayo n’abantu bishobora gutuma abantu batumva neza kamere y’Imana mu Isezerano rya Kera n’Irishya. Ariko rero, iyo umuntu asomye Isezerano rya Kera n’Irishya abona neza ko Imana idafite kamere zitandukanye nkuko bamwe babyibwira, ahubwo ko hose ihagaragariza uburakari bwayo bukongora, rugendana n’urukundo ruhebuje.
Urugero twafata, nuko mu Isezerano rya Kera Imana yivuga ko ari “Uwiteka, Uwiteka, Imana y'ibambe n'imbabazi, itinda kurakara ifite kugira neza kwinshi n'umurava mwinshi” (Kuva 34:6; Kubara 14:18; Gutegeka kwa Kabiri 4:31; Nehemiya 9:17; Zaburi 86:5, 15; 108:4; 145:8; Yoweli 2:13). Wanareba mu Isezerano Rishya, ukabona ko urukundo n’ibambe byayo bigaragarira mu buryo “Imana yakunze abari mu isi cyane, byatumye itanga Umwana wayo w'ikinege kugira ngo umwizera wese atarimbuka, ahubwo ahabwe ubugingo buhoraho” (Yohana 3:16). Mu Isezerano rya Kera, tubona Imana ihana Abisirayeli nk’uko umubyeyi ahana abana akunda. Iyo bacumuraga, ku bushake bakayoboka ibigirwamana, Imana yarabahanaga. Ariko nanone, bakwihana gusenga ibyo bigirwamana, nayo igaca inkoni izamba. Nta cyahindutse, ni nabwo buryo Imana igenza abakristo mu Isezerano Rishya. Urugero, Abaheburayo 12:6 hatubwira ko “Kuko uwo Uwiteka akunze ari we ahana, kandi akubita ibiboko abo yemera bose ko ari abana be”.
Nanone, mu Isezerano rya Kera, tubona ubutabera n’uburakari bw’Imana byisuka ku banyabyaha. No mu Isezerano Rishya tubona “Umujinya w'Imana uhishurwa uva mu ijuru, ubyukirijwe ubugome no gukiranirwa by'abantu byose, bashikamiza ukuri gukiranirwa kwabo” (Abaroma 1:18). Nuko rero, biragaragara neza ko Imana itahinduye kamere mu Isezerano Rishya, ko ari nako yahoze mu Isezerano rya Kera. Mu by’ukuri, kamere y’Imana ntishobora guhinduka. Nubwo hari ubwo tubona igice kimwe cy’iyo kamere aricyo kibandwaho mu bice bimwe bya Bibiliya, Imana yo ubwayo ntiba yahindutse kandi kamere yayo ihora ari imwe.
Uko tugenda dusoma Bibiliya yose, niko tugenda tubona ko Imana ari imwe mu Isezerano rya Kera n’Irishya. Nubwo Bibiliya ari ibitabo 66 bitandukanye, byandikiwe ku migabane 2 (cyangwa 3) y’isi, mu ndimi eshatu, mu gihe kirenga imyaka 1500, byanditswe n’abarenga 40, nyuma y’ibyo byose iguma ari umuzingo umwe kuva itangira kugeza irangiye, ituvuguruza na gatoya. Iduhishurira Imana yuje urukundo, ibambe n’ubutabera, ari nako yuhanya n’abanyabaha mu buryo bwinshi butandukanye. Ni ukuri, Bibiliya ni ibaruwa y’urukundo Imana yandikiye abantu. Urukundo Imana ikunda ibyo yaremye, cyane cyane abantu, ruragaragara neza.
Muri Bibiliya tuhabona Imana, n’urukundo rwinshi, ihamagarira abantu kuyigarukira, atari kubera ko ibibagomba, ahubwo kubera ko ari Imana yuzuye urukundo n’ibambe, itinda kurakara kandi ifite umurava mwinshi. Tunabona Imana Yera kandi ikiranuka, icira imanza zitabera abatumvira ijambo ryayo kandi bakanga kuyiramya, bagahindukirira ibigirwamana bibumbiye (Abaroma 1).
Kubera gukiranuka no kwera kw’Imana, ibyaha byose (ibyahise, iby’ubu n’ibizakorwa) bigomba kuzacirwa urubanza. Ariko nanone, mu rukundo rwayo rutarondoreka, ubwayo yironkeye impongano n’uburyo bwo kwiyunga na buri muntu wese wabishaka. Uku kuri guhebuje tugusanga muri 1 Yohana 4:10: “muri iki ni mo urukundo ruri: si uko twebwe twakunze Imana ahubwo ni uko Imana ari yo yadukunze, igatuma Umwana wayo kuba impongano y'ibyaha byacu”. Mu isezerano rya Kera, Imana yari yarashyizeho uburyo bwo gutanga ibitambo, bikaba impongano y’ibyaha. Umukiza wari washushanywaga gutyo mu Isezerano rya Kera yahishuriwe ku mugaragaro mu Isezerano Rishya. Ibyahanurwaga mu Isezerano rya Kera, ishusho nyakuri y’urukundo rw’Imana aribyo koherezwa kwa Yesu Kristo, byahishuwe mu ikuzo ryinshi mu Isezerano Rishya.
Isezerano Rishya n’irya Kera yombi yaduherewe ngo “bitumenyeshe ubwenge bwo kutuzanira agakiza” (2 Timoteyo 3:15). Iyo dusomye ayo masezerano twitonze, bigaragara ko Imana “itagira igicucu cyo guhinduka” (Yakobo 1:17).
Ikibazo: Ni ukubera iki Imana yo mu Isezerano Rishya itandukanye cyane n’uko tuyibona mu Isezerano rya Kera?
Igisubizo: Muri iki kibazo hakubiyemo ikibazo gikomeye cyo kutumva neza, kubw’ikubitiro, icyo Isezerano rya Kera n’Irishya biduhishurira kuri kamere y’Imana. Abandi bibaza icyo kibazo bagira bati “Imana yo mu Isezerano rya Kera ni Imana y’uburakari no guhora, ariko Imana tubona mu Isezerano Rishya ni Imana yuje urukundo”. Kuba Bibiliya ari inzira Imana yagiye yihishurira abantu gahoro gahoro binyuze mu mateka hamwe n’ubusabane bwayo n’abantu bishobora gutuma abantu batumva neza kamere y’Imana mu Isezerano rya Kera n’Irishya. Ariko rero, iyo umuntu asomye Isezerano rya Kera n’Irishya abona neza ko Imana idafite kamere zitandukanye nkuko bamwe babyibwira, ahubwo ko hose ihagaragariza uburakari bwayo bukongora, rugendana n’urukundo ruhebuje.


text:
Umugabo yaguze ipikipiki(Moto) ihenze cyane,iyo wavugaga "Ahwi" yahitaga itsimbura ikagutwara aho ujya, wavuga uti "Amen" igahagarara....noneho umugabo umunsi umwe akugira mu kabari amanyura amazi karahava, amaze gusinda yurira moto ye nk'uko bisanzwe ati "Ahwi" moto iba iratsimbuye iramutwara, uko bakomeje kugenda wa mugabo aza kubona ko imbere aho moto iri kumujyana hari icyobo kirekire, kubera gusinda yibagirwa ijambo agomba gukoresha ngo ihagarare, ni uko agira ubwoba ko agiye gupfa ariko arabyakira atangira gusenga irya nyuma ngo imana imwakire, neza neza moto iri hafi kuhagera habura metero nkeya cyane aba arangije isengesho rye ati "AMEN", ako kanya iba irahagaze haburaga gato ngo igwemo, abibonye ibyishimo biramurenga ariruhutsa ati "Ahwiiiiii".....ibyakurikiyeho nawe urabyumva..
Urwenya:Ipikipiki Itangaje
Umugabo yaguze ipikipiki(Moto) ihenze cyane,iyo wavugaga "Ahwi" yahitaga itsimbura ikagutwara aho ujya, wavuga uti "Amen" igahagarara....noneho umugabo umunsi umwe akugira mu kabari amanyura amazi karahava, amaze gusinda yurira moto ye nk'uko bisanzwe ati "Ahwi" moto iba iratsimbuye iramutwara, uko bakomeje kugenda wa mugabo aza kubona ko imbere aho moto iri kumujyana hari icyobo kirekire, kubera gusinda yibagirwa ijambo agomba gukoresha ngo ihagarare, ni uko agira ubwoba ko agiye gupfa ariko arabyakira atangira gusenga irya nyuma ngo imana imwakire, neza neza moto iri hafi kuhagera habura metero nkeya cyane aba arangije isengesho rye ati "AMEN", ako kanya iba irahagaze haburaga gato ngo igwemo, abibonye ibyishimo biramurenga ariruhutsa ati "Ahwiiiiii".....ibyakurikiyeho nawe urabyumva..


text:
Mu rwego rwo gukemura ibibazo by’abaturage, kuri uyu wa kabiri tariki ya 15 Gicurasi 2018, Minisitiri w’Ubutegetsi bw’Igihugu Francis Kaboneka yasuye abaturage b’Umurenge wa Kivuruga, Akagari ka Cyintare mu Nteko z’abaturage aho yakiriye kandi agakemura ibibazo by’abaturage, ibitakemukiye aho abiha umurongo bigomba gukemukiramo .
Inteko z’abaturage zisanzwe ziterana buri wa Kabiri nyuma ya saa sita zikaba ari urubuga baganirirramo bakanakemura ibibazo bya bagenzi babo.
Minisitiri w’Ubutegetsi bw’Igihugu yavuze ko baje muri gahunda isanzwe, gahunda yo gusura abaturage kubegera no kuganira na bo mu rwego rwo kurebera hamwe ibibazo bihari no kukemura.Yavuze ko hari byinshi bishimiye bimaze kugerwaho kubufatanye n’Ubuyobozi bwabo.
Yavuze kandi ko mu bibazo byagiye bigaragara harimo ikibazo cy’amakimbirane mu ngo cyane cyane mu bijyanye n’ubutaka.Yabwiye abaturage b’Umurenge wa Kivuruga ko ibyo bakora byose batekereze ku iterambere ry’imiryango yabo maze abasaba kugira umutekano mu ngo zabo.
Minisitiri mu mpanuro yagejeje kandi ku baturage yabasabye kwishyura ubwisungane mu kwivuza, kwirinda amakimbirane mu miryango, kugira isuku mu ngo, mu nzu aho barara, isuku y’mafunguro, kwita ku bana bose bakajya ku mashuri nta gusiba cyangwa guta ishuri, kubungabunga umutekano mu ngo, mu baturanyi no kurwanya ubusinzi n’ibiyobyabwenge.
Yashimiye abaturage uko bumviye amabwiriza yo kuva mu manegeka nyuma y’ibiza byibasiye Akarere ka Gakenke mu mwaka wa 2016, muri uyu mwaka bakaba bishimira ko nta muntu n’umwe wigeze ahitanwa na byo.
Guverineri w’Intara y’Amajyaruguru, Hon.Gatabazi Jean Marie Vianney mu ijambo rye yavuze ko kuwa kabiri ari umunsi wo kwakira ibibazo by’abaturage no kubikemura.Yibukije ko ibibazo abaturage bafite biganirwaho ku rwego rw’umudugudu aho abaturage baba babizi neza, bazi n’ibibazo bafitanye ariko iyo byanze gukemuka ku rwego rw’umudugudu bajya ku rwego rw’Akagari , byakwanga ku Kagari bakajya ku rwego rw’Umurenge, byakwanga ku Murenge bakengera inzego z’ubutabera.
Umuyobozi w’Akarere ka Gakenke, Bwana Nzamwita Deogratias mu ijambo rye yavuze ko ibibazo byagejejwe ku Karere 93.8% ari iby’imanza zigenda zirangizwa. Mu bibazo by’abaturage, 98.3 % niho Akarere kageze mu kurangiza ibibazo Akarere kagejejweho n’abaturage.
Mutuyimana Emerita, utuye mu kagari ka cyintare, mu Murenge wa Kivuruga yavuze ko kuba basuwe na Minisitiri w’Ubutegetsi bw’Igihugu bishimye cyane ati“ turishimye kubera ko yakemuye ibibazo abaturage twari dufite byananiranye cyane cyane ku makimbarine yo mu ngo”.
Mutuyimana yashimiye kandi Minisitiri ko yakemuye ibibazo byerekeranye n’imitungo cyane cyane amasambu. Yashimiye Nyakubahwa Perezida wa Repubulika kuba yohereje Minisitiri w’Ubutegetsi bw’Igihugu mu Nteko z’abaturage.
Mukarurinda Aloyizi utuye mu Mudugudu wa Bushoka, Akagari ka Gasiza yashimiye ubuyobozi buriho ubu ko begera abaturage ibibazo bafite bigakemukira aho bari.


text:
Ibiranga ba Joanna
Joanna akunze kuba ari umuntu ubasha gukora ibintu bitandukanye mu gihe kimwe, agakunda kuba umuyobozi aho kuba uyoborwa. Ibintu bye byose bigerwaho binyuze mu kwitanga no kudacika integer.
Ni umuntu ugira umwete ariko kandi ugira n’amahane, rimwe na rimwe unyuzamo akiyemera kandi rimwe na rimwe ntiyihangana.
Kubera gukunda gutegeka abandi, Joanna usanga adakundwa cyane kuko aba ashaka ko icyifuzo cye kiba itegeko.
Akunda umuryango we akawitaho akawitangira ndetse akunda no gusabana n’abandi.
Aha agaciro ibintu bijyanye n’ubwiza nk’imitako, imikufi,amaherena, ibikomo n’ibindi byose bituma abantu babona ko yabaye mwiza cyane.
Ni umuntu uvugisha ukuri kandi nawe aba yanga umuntu umubeshya, aba yifuza ko abandi bamubwiza ukuri nabo.
Aba ashaka kwigenga agakora adahatwa kuko aribwo atanga umusaruro mwiza. Akunda politike, igisirikare, igipolisi n’ibintu by’ubujyanama ku bandi.


text:
Minisitiri w’Ubuzima, Dr Diane Gashumba, yafunguye ku mugaragaro inzu nshya y’ababyeyi n’impinja mu Bitaro bya Gisenyi, yuzuye mu Ugushyingo 2017 itwaye amafaranga y’u Rwanda agera kuri miliyari.
Minisitiri yavuze ko leta yiyemeje kwegereza amavuriro abaturage hagamijwe kubarinda gukora ingendo ndende, akaba yizeye ko iyi nyubako izagabanya imfu z’ababyeyi n’abana.
Yagize ati ‘’Iyi ni inyubako nziza nshyashya irimo ibikoresho bishya, twishimiye ibikoresho biri mu ibyariro rishyashya n’ahajya utwana tw’impinja dufite ibibazo ku buryo twizera ko abaganga nibashyiraho umwete serivise zitangwa zigatangwa neza, abarwayi bakakirwa neza, iyi nyubako n’ibikoresho bizagabanya imfu z’abana n’ababyeyi.’’
Iyi nyubako ifite ibitanda bigera ku 100, ikabagira ahari ibikoresho byabugenewe mu kwita ku bana bavuka batagejeje igihe.
Ababyeyi babyariye muri iyi nyubako nshya bemeza ko bahaboneye serivise nziza.
Uwamahoro Gisele ubyariye ku Bitaro bya Gisenyi ubugira kabiri abazwe, yagize ati "Nkurikije aho twabyariye ubushize mu nyubako ya kera n’iy’ubu harimo itandukaniro kuko hano hakozwe neza kandi harimo ibikoresho bigezweho n’ibitanda byiza.’’
Umuyobozi w’ibi bitaro, Lt Col Dr Kanyankore William, yishimiye ko nta Kibazo kizongera kubaho cy’ababyeyi babyiganira mu cyumba.
Yagize ati ‘’Ubusanzwe twakira ababyeyi batarenze 20 ku munsi kandi ababyaye neza barara batashye mu gihe ababazwe bahamara iminsi itanu kandi iyi nyuibako y’ababyeyi ifite ubushobozi bwo kwakira abantu ijana, bivuze ko nta kibazo kizongera kugaragara cy’umwanya muto.’’
Muri ibi bitaro ababyeyi bajyaga binubira ubuke bw’ibitanda kuko hari n’ubwo baryamaga hasi.
Minisitiri w’Ubuzima, Dr Diane Gashumba, yafunguye ku mugaragaro inzu nshya y’ababyeyi n’impinja mu Bitaro bya Gisenyi
Inyubako nshya y’ababyeyi n'abana ifite ubushobozi bwo kwakira neza abarenga ijana ku munsi


text:
Yabitangaje mu nyigisho yatanze kuri uyu wa Kane i Roma mu Butaliyani.
Yagize ati “Abantu benshi ni ko bameze kandi bagusha bagenzi babo.Twabibwiwe kenshi ariko kuba umugatolika umeze gutyo byaba byiza ubaye umuhakanyi.Nabyita ikigusha.Ikigusha ni ukuvuga ikintu ugakora ikinyuranyo cyacyo.”
Ibi bifatwa nk’icyaha muri Kiliziya Gatolika.
Ingero za bene ibi byaha Papa yakomojeho ni iby’abikubira amafaranga y’ibigo bayobora bakinezeza ku mucanga nyamara abakozi babo bamerewe nabi.
Inyigisho ya Papa yari ishingiye ku magambo yasomye ari mu ivanjiri ya Mariko 9.42 aho Yezu yavuze ko “Umuntu wese uzashuka umwe muri aba bato banyizera akamugusha, ibyiza ni uko yahambirwa urusyo mu ijosi akarohwa mu nyanja."
Yagarutse kandi ku bayobozi b’ibigo by’ubucuruzi bashyigikira ibikorwa bya magendu, abarimu bahohotera abanyeshuri n’abigisha ingeso mbi.
Aha yerekeza ku kuba “umuntu wese woshya abandi ibibi haba mu buryo buziguye cyangwa butaziguye bikwiye kumujya ku mutwe” nk’uko Kiliziya ibivuga.
Inkuru ya CNN ivuga ko ubwo Papa Francis yagereranyaga abakirisitu b’indyarya n’abahakanyi yashakaga kurengera no kubungabunga intama ashinzwe kuyobora.
Papa atekereza uburyo abakirisitu b’ikinyoma bazakomanga ku rugi rw’ijuru babwira Imana ngo “narasengaga, nari mu itsinda iri n’iri, nakoze ibi n’ibi, ntiwibuka amaturo yanjye?”
Avuga ko ari bo Yezu azasubiza ati “"Yego ndabyibuka. Amaturo ndayibuka:yanduye. Yose yibwe abakene.Sinkuzi. Icyo ni cyo gisubizo cy’ababaho ubuzima bw’ibyerekezo bibiri.”
Aha yakomeje avuga ko kuba umukirisitu bivuze kubahaririza ugushaka kw’Imana kugeza ku munsi wa nyuma w’umuntu ubwo azabazwa n’Imana ibyo yakoze aho kuba ibyo yavuze.
Si ubwa mbere Papa akomoza ku buhakanyi kuko no mu mwaka wa 2013 yabivuzeho ‘ko imiryango y’ijuru ifunguye ku bantu bose harimo n’abahakanyi binyuze mu gitambo cy’amaraso Yezu yamennye.’